Σημαντική ανακοίνωση νομικού περιεχομένου

|

52006PC0510

Πρόταση Απόφαση του Συμβουλίου σχετικά με την προσωρινή απαγόρευση της χρήσης και πώλησης στην Αυστρία γενετικώς τροποποιημένου αραβοσίτου (Zea mays L. σειρά T25) σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου (Το κείμενο στη γερμανική γλώσσα είναι το μόνο αυθεντικό)  /* COM/2006/0510 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 9.10.2006COM(2006) 510 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και πώλησης στην Αυστρία γενετικώς τροποποιημένου αραβοσίτου (Zea mays L. σειρά T25) σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου(Το κείμενο στη γερμανική γλώσσα είναι το μόνο αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η διάθεση της γενετικώς τροποποιημένης ποικιλίας Zea mays L. σειρά T25 στην αγορά είχε επιτραπεί βάσει των αποφάσεων που έλαβε η Επιτροπή δυνάμει του τμήματος Γ της οδηγίας 90/220/ΕΟΚ και οι γαλλικές αρχές έδωσαν συγκατάθεση για τη διάθεση του εν λόγω γενετικώς τροποποιημένου οργανισμού (ΓΤΟ) στην αγορά.2. Σύμφωνα με το άρθρο 16 της οδηγίας 90/220/ΕΟΚ που αφορά την ρήτρα διασφάλισης, η Αυστρία κατόπιν ενημέρωσε την Επιτροπή για την απόφασή της να απαγορεύσει προσωρινά ή να περιορίσει τη διάθεση του Zea mays L. σειρά T25 στην αγορά και αιτιολόγησε την απόφασή της.3. Ζητήθηκε η γνώμη της φυτοϋγειονομικής επιστημονικής επιτροπής η οποία γνωμοδότησε ότι τα στοιχεία που υπέβαλε η Αυστρία δεν αποτελούσαν νέες επιστημονικές αποδείξεις οι οποίες δεν είχαν ληφθεί υπόψη κατά την αρχική αξιολόγηση του φακέλου του εν λόγω ΓΤΟ και, ως εκ τούτου, θα απαιτούσαν την αναθεώρηση της αρχικής της επιστημονικής γνώμης σχετικά με την ασφάλεια του Zea mays L. σειρά T25.4. Η οδηγία 90/220/ΕΟΚ καταργήθηκε από την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου σχετικά με τη σκόπιμη ελευθέρωση γενετικώς τροποποιημένων οργανισμών στο περιβάλλον[1].5. Τον Ιανουάριο του 2004, η Επιτροπή ζήτησε από την Αυστρία να επανεξετάσει τη ρήτρα διασφάλισης υπό το φως του νέου κανονιστικού πλαισίου και, εάν είναι αναγκαίο, να την κοινοποιήσει εκ νέου δυνάμει της οδηγίας 2001/18/ΕΚ.6. Σύμφωνα με το άρθρο 23 της οδηγίας 2001/18/ΕΚ, η Αυστρία υπέβαλε στην Επιτροπή περαιτέρω συμπληρωματικά στοιχεία που κατά τη γνώμη της συνηγορούσαν υπέρ του ισχύοντος μέτρου διασφάλισης.7. Βάσει του άρθρου 23 της οδηγίας 2001/18/EΚ, η Επιτροπή οφείλει να λαμβάνει αποφάσεις με τις διαδικασίες του άρθρου 30 παράγραφος 2 της οδηγίας που αναφέρεται στην απόφαση 1999/468/EΚ.8. Σύμφωνα με το άρθρο 28 παράγραφος 1 της οδηγίας 2001/18/ΕΚ, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (ΕΕΑΤ), η οποία ιδρύθηκε με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[2], βάσει του οποίου υποκατέστησε τις συναφείς επιστημονικές επιτροπές. Η ΕΕΑΤ γνωμοδότησε, στις 8 Ιουλίου 2004[3], ότι τα στοιχεία που υπέβαλε η Αυστρία δεν συνιστούν νέα επιστημονικά στοιχεία βάσει των οποίων μπορεί να αναιρεθεί η διεξαχθείσα εκτίμηση του περιβαλλοντικού κινδύνου για τον Zea mays L. σειρά T25 και να δικαιολογηθεί η απαγόρευση του εν λόγω ΓΤΟ στην Αυστρία.9. Σύμφωνα με το άρθρο 5 παράγραφος 2 της απόφασης 1999/468/ΕΚ του Συμβουλίου, η Επιτροπή υπέβαλε για γνωμοδότηση στην επιτροπή, η οποία έχει συσταθεί δυνάμει του άρθρου 30 της οδηγίας 2001/18/ΕΚ, σχέδιο απόφασης με το οποίο ζητά από την Αυστρία να καταργήσει την εθνική της ρήτρα διασφάλισης.10. Η διαβούλευση πραγματοποιήθηκε στις 29 Νοεμβρίου 2004 αλλά η επιτροπή δεν διατύπωσε γνώμη επί του μέτρου διασφάλισης, με αποτέλεσμα η Επιτροπή, σύμφωνα με το άρθρο 5 παράγραφος 4 της απόφασης 1999/468/ΕΚ, να υποχρεούται να υποβάλει πάραυτα στο Συμβούλιο προτάσεις σχετικά με τα μέτρα που πρέπει να ληφθούν και να ενημερώσει σχετικά το Ευρωπαϊκό Κοινοβούλιο.11. Στις 24 Ιουνίου 2005, το Συμβούλιο Περιβάλλοντος, σύμφωνα με το άρθρο 5 παράγραφος 6 της απόφασης του Συμβουλίου 1999/468/ΕΚ, τάχθηκε, με ειδική πλειοψηφία, κατά της πρότασης που ζητούσε από την Αυστρία να καταργήσει το εθνικό της μέτρο διασφάλισης, με αποτέλεσμα να οφείλει η Επιτροπή να επανεξετάσει τις προτάσεις της.12. Στη δήλωσή του, το Συμβούλιο ανέφερε ότι «εξακολουθεί να υφίσταται σχετική αβεβαιότητα όσον αφορά τα εθνικά μέτρα διασφάλισης στην αγορά [του] γενετικώς τροποποιημένου αραβοσίτου τ[ης] ποικιλ[ίας] T25» και κάλεσε την Επιτροπή «να συλλέξει περαιτέρω στοιχεία για τ[ον] εν λόγω ΓΤΟ και να αξιολογήσει περαιτέρω κατά πόσον τ[ο] προσωριν[ό] μέτρ[ο] προφύλαξης που έχ[ει] λάβει [η Αυστρία] για την αναστολή της διάθεσής [του] στην αγορά είναι δικαιολογημέν[ο] και κατά πόσον η έγκριση τ[ου] οργανισμ[ού] αυτ[ού] συμμορφώνεται πάντα προς τις απαιτήσεις ασφάλειας της οδηγίας 2001/18/ΕΚ».13. Τον Νοέμβριο του 2005, ζητήθηκε από την ΕΑΑΤ να αποφανθεί κατά πόσον υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση του Zea mays L. σειρά T25 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή στο περιβάλλον και, ειδικότερα, να συνεκτιμήσει τυχόν νέα επιστημονικά στοιχεία που προέκυψαν μετά την έκδοση των προηγουμένων επιστημονικών γνωμών για την εκτίμηση της ασφάλειας του συγκεκριμένου ΓΤΟ.14. Στη γνώμη που διατύπωσε στις 29 Μαρτίου 2006 (η οποία δημοσιεύθηκε στις 11 Απριλίου 2006)[4], η ΕΑΑΤ, αφού εξέτασε τα στοιχεία που περιείχε η αίτηση της Αυστρίας, έκρινε ότι τα διαθέσιμα επιστημονικά στοιχεία δεν τεκμηριώνουν τα επιχειρήματα της Αυστρίας και κατέληξε στο συμπέρασμα ότι δεν υπάρχει λόγος να θεωρείται ότι η συνεχιζόμενη διάθεση του Zea mays L. σειρά T25 στην αγορά, υπό τους όρους που προβλέπονται στην αντίστοιχη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον.15. Όπως προβλέπεται στο άρθρο 5 παράγραφος 6 της απόφασης του Συμβουλίου 1999/468/ΕΚ, η Επιτροπή μπορεί να υποβάλει στο Συμβούλιο τροποποιημένη πρόταση, να υποβάλει εκ νέου τις προτάσεις της ή να υποβάλει νομοθετική πρόταση με βάση τη συνθήκη.16. Αφού συνεκτιμήθηκε η δήλωση του Συμβουλίου της 24ής Ιουνίου 2005 και μετά από νέα διαβούλευση με την ΕΑΑΤ, φαίνεται πως η επιστημονική αξιολόγηση του Zea mays L. σειρά T25 επιβεβαιώνει, για τρίτη φορά, ότι το συγκεκριμένο προϊόν δεν ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον. Η Επιτροπή επομένως θεωρεί ότι η πρόταση δεν πρέπει να τροποποιηθεί και υποβάλλει εκ νέου την πρότασή της στο Συμβούλιο, όπως προβλέπεται στο άρθρο 5 παράγραφος 6 της απόφασης του Συμβουλίου 1999/468/ΕΚ.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και πώλησης στην Αυστρία γενετικώς τροποποιημένου αραβοσίτου (Zea mays L. σειρά T25) σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου(Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2001/18/EΚ του Ευρωπαϊκού Κοινοβουλίου και του Συμβουλίου της 12ης Μαρτίου 2001 για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/EΟΚ του Συμβουλίου[5], και ιδίως το άρθρο 23 παράγραφος 2,την πρόταση της Επιτροπής,Εκτιμώντας τα ακόλουθα:(1) Με την απόφαση 98/293/EΚ της Επιτροπής της 22ας Απριλίου 1998 για τη διάθεση στην αγορά γενετικώς τροποποιημένου αραβοσίτου ( Zea mays L. T25), σύμφωνα με την οδηγία 90/220/EΟΚ του Συμβουλίου[6], αποφασίστηκε να δοθεί συγκατάθεση για τη διάθεση του εν λόγω προϊόντος στην αγορά.(2) Στις 3 Αυγούστου 1998, οι γαλλικές αρχές παρείχαν αυτή τη συγκατάθεση.(3) Σύμφωνα με το άρθρο 35 παράγραφος 1 της οδηγίας 2001/18/EΚ, η οποία αντικατέστησε την οδηγία 90/220/EΟΚ[7], οι διαδικασίες κοινοποίησης σχετικά με τη διάθεση γενετικώς τροποποιημένων οργανισμών στην αγορά, οι οποίες δεν έχουν ολοκληρωθεί μέχρι τις 17 Οκτωβρίου 2002, διέπονται από τις διατάξεις της οδηγίας 2001/18/EΚ.(4) Στις 8 Μαΐου 2000, η Αυστρία ενημέρωσε την Επιτροπή σχετικά με την απόφασή της να απαγορεύσει προσωρινά τη χρήση και πώληση του Zea mays L. T25 και εξέθεσε τους λόγους στους οποίους βάσισε την εν λόγω απόφασή της σύμφωνα με το άρθρο 16 παράγραφος 1 της οδηγίας 90/220/EOK.(5) Η φυτοϋγειονομική επιστημονική επιτροπή γνωμοδότησε, στις 20 Ιουλίου 2001, ότι τα στοιχεία που υπέβαλε η Αυστρία δεν αποτελούσαν νέες επιστημονικές αποδείξεις που δεν είχαν ληφθεί υπόψη κατά την αρχική αξιολόγηση του φακέλου και, ως εκ τούτου, θα απαιτούσαν την αναθεώρηση της αρχικής της γνώμης σχετικά με το προϊόν.(6) Στις 9 Ιανουαρίου 2004, καθώς και στις 9 και 17 Φεβρουαρίου 2004, η Αυστρία υπέβαλε στην Επιτροπή συμπληρωματικά στοιχεία για να υποστηρίξει τα εκ μέρους της ληφθέντα εθνικά μέτρα όσον αφορά τον αραβόσιτο της σειράς T25.(7) Σύμφωνα με το άρθρο 28 παράγραφος 1 της οδηγίας 2001/18/ΕΚ, η Επιτροπή ζήτησε τη γνώμη της Ευρωπαϊκής Αρχής για την Ασφάλεια των Τροφίμων (ΕΕΑΤ), η οποία ιδρύθηκε με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[8], βάσει του οποίου υποκατέστησε τις συναφείς επιστημονικές επιτροπές.(8) Η ΕΑΑΤ γνωμοδότησε στις 8 Ιουλίου 2004[9] ότι τα στοιχεία που υπέβαλε η Αυστρία δεν συνιστούν νέα επιστημονικά στοιχεία βάσει των οποίων μπορεί να αναιρεθεί η διεξαχθείσα εκτίμηση του περιβαλλοντικού κινδύνου για τον αραβόσιτο της σειράς T25 και να δικαιολογηθεί η απαγόρευση της χρήσης και πώλησης του συγκεκριμένου προϊόντος στην Αυστρία.(9) Δεδομένου ότι, υπό τις συνθήκες αυτές, δεν συνέτρεχαν λόγοι να θεωρηθεί ότι το προϊόν ενέχει κίνδυνο για την υγεία του ανθρώπου ή το περιβάλλον, η Επιτροπή, στις 29 Νοεμβρίου 2004, υπέβαλε σχέδιο απόφασης, με το οποίο ζητούσε από την Αυστρία να καταργήσει τα προσωρινά μέτρα διασφάλισης που είχε λάβει, στην επιτροπή του άρθρου 30 της οδηγίας 2001/18/ΕΚ προς εξέταση, με τη διαδικασία του άρθρου 30 παράγραφος 2 της εν λόγω οδηγίας.(10) Ωστόσο, η εν λόγω επιτροπή δεν διατύπωσε γνώμη και, σύμφωνα με το άρθρο 5 παράγραφος 4 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[10], η Επιτροπή υπέβαλε στο Συμβούλιο πρόταση για τα μέτρα που πρέπει να ληφθούν.(11) Στις 24 Ιουνίου 2005, σύμφωνα με το άρθρο 5 παράγραφος 6 της απόφασης 1999/468/ΕΚ, το Συμβούλιο, αποφασίζοντας με ειδική πλειοψηφία, απέρριψε την πρόταση.(12) Στη δήλωσή του, το Συμβούλιο ανέφερε ότι «εξακολουθεί να υφίσταται σχετική αβεβαιότητα όσον αφορά τα εθνικά μέτρα διασφάλισης στην αγορά [του] γενετικώς τροποποιημένου αραβοσίτου τ[ης] ποικιλ[ίας] T25» και κάλεσε την Επιτροπή «να συλλέξει περαιτέρω στοιχεία για τ[ον] εν λόγω ΓΤΟ και να αξιολογήσει περαιτέρω κατά πόσον τ[ο] προσωριν[ό] μέτρ[ο] προφύλαξης που έχ[ει] λάβει [η Αυστρία] για την αναστολή της διάθεσής [του] στην αγορά είναι δικαιολογημέν[ο] και κατά πόσον η έγκριση τ[ου] οργανισμ[ού] αυτ[ού] συμμορφώνεται πάντα προς τις απαιτήσεις ασφάλειας της οδηγίας 2001/18/ΕΚ».(13) Τον Νοέμβριο του 2005, ζητήθηκε από την ΕΑΑΤ να αποφανθεί εκ νέου, μεταξύ άλλων, κατά πόσον υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση του T25 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή στο περιβάλλον[11]. Ζητήθηκε ιδίως από την ΕΑΑΤ να συνεκτιμήσει τυχόν νέα επιστημονικά στοιχεία που προέκυψαν μετά την έκδοση των προηγουμένων επιστημονικών γνωμών για την εκτίμηση της ασφάλειας του συγκεκριμένου ΓΤΟ.(14) Στις 29 Μαρτίου του 2006, η ΕΑΑΤ γνωμοδότησε ότι δεν υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση του T25 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον.(15) Η Αυστρία οφείλει, επομένως, να καταργήσει τα μέτρα διασφάλισης που αφορούν τον Zea mays L. σειρά T25,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα μέτρα που έλαβε η Αυστρία για την απαγόρευση της χρήσης και της πώλησης γενετικώς τροποποιημένου αραβοσίτου, Zea mays L. σειρά T25, του οποίου η διάθεση στην αγορά έχει εγκριθεί με την απόφαση 98/293/ΕΚ, δεν δικαιολογούνται βάσει των διατάξεων του άρθρου 23 της οδηγίας 2001/18/EΚ.Άρθρο 2Η Αυστρία λαμβάνει τα αναγκαία μέτρα για να συμμορφωθεί με την παρούσα απόφαση το αργότερο εντός 20 ημερών από την κοινοποίησή της.Άρθρο 3Η παρούσα απόφαση απευθύνεται στη Δημοκρατία της Αυστρίας.Βρυξέλλες,Για το ΣυμβούλιοΟ Πρόεδρος [1] ΕΕ L 106, 17.4.2001, σ. 1[2] ΕΕ L 31, 1.2.2002, σ. 1 Κανονισμός όπως τροποποιήθηκε τελευταία από τον κανονισμό (ΕΚ) αριθ. 575/2006 της Επιτροπής (ΕΕ L 100, 8.4.2006, σ.3).[3] Opinion of the Scientific Panel on Genetically Modified Organisms on a request from the Commission related to the Austrian invoke of Article 23 of Directive 2001/18/EC (Γνώμη την οποία διατύπωσε η επιστημονική ομάδα για τους γενετικώς τροποποιημένους οργανισμούς μετά από αίτημα της Επιτροπής που αφορούσε την επίκληση του άρθρου 23 της οδηγίας 2001/18/ΕΚ από την Αυστρία), The EFSA Journal (2004) 78, 1-13.[4] Opinion of the Scientific Panel on Genetically Modified Organisms on a request from the Commission related to genetically modified crops (Bt176 maize, MON810 maize, T25 maize, Topas 19/2 oilseed rape and Ms1xRf1 oilseed rape) subject to safeguard clauses invoked according to Article 16 of Directive 90/220/EEC [Γνώμη της επιστημονικής ομάδας για τους γενετικώς τροποποιημένους οργανισμούς μετά από αίτημα της Επιτροπής σχετικά με τις γενετικώς τροποποιημένες καλλιέργειες (αραβόσιτος Bt176, αραβόσιτος MON810, αραβόσιτος T25, ελαιοκράμβη Topas 19/2 και ελαιοκράμβη Ms1xRf1) που υπόκεινται στις ρήτρες διαφύλαξης τις οποίες επικαλέστηκε η Αυστρία δυνάμει του άρθρου 16 της οδηγίας 90/220/ΕΟΚ], The EFSA Journal (2006) 338, 1-15.[5] ΕΕ L 106, 17.4.2001, σ. 1[6] ΕΕ L 131, 5.5.1998, σ. 30[7] ΕΕ L 117, 8.5.1990, σ. 15[8] ΕΕ L 31, 1.2.2002, σ. 1 Κανονισμός όπως τροποποιήθηκε τελευταία από τον κανονισμό (ΕΚ) αριθ. 575/2006 της Επιτροπής (ΕΕ L 100, 8.4.2006, σ.3).[9] Opinion of the Scientific Panel on Genetically Modified Organisms on a request from the Commission related to the Austrian invoke of Article 23 of Directive 2001/18/EC (Γνώμη την οποία διατύπωσε η επιστημονική ομάδα για τους γενετικώς τροποποιημένους οργανισμούς μετά από αίτημα της Επιτροπής που αφορούσε την επίκληση του άρθρου 23 της οδηγίας 2001/18/ΕΚ από την Αυστρία), The EFSA Journal (2004) 78, 1-13.[10] ΕΕ L 184, 17.7.1999, σ. 23[11] Opinion of the Scientific Panel on Genetically Modified Organisms on a request from the Commission related to genetically modified crops (Bt176 maize, MON810 maize, T25 maize, Topas 19/2 oilseed rape and Ms1xRf1 oilseed rape) subject to safeguard clauses invoked according to Article 16 of Directive 90/220/EEC [Γνώμη της επιστημονικής ομάδας για τους γενετικώς τροποποιημένους οργανισμούς μετά από αίτημα της Επιτροπής σχετικά με τις γενετικώς τροποποιημένες καλλιέργειες (αραβόσιτος Bt176, αραβόσιτος MON810, αραβόσιτος T25, ελαιοκράμβη Topas 19/2 και ελαιοκράμβη Ms1xRf1) που υπόκεινται στις ρήτρες διαφύλαξης τις οποίες επικαλέστηκε η Αυστρία δυνάμει του άρθρου 16 της οδηγίας 90/220/ΕΟΚ], The EFSA Journal (2006) 338, 1-15.


Avis juridique important

|

51998PC0542

Πρόταση απόφασης του Ευρωπαϊκού Κοινοβουλίου και του Συμβουλίου για τροποποίηση της απόφασης αριθ. 1254/96/ΕΚ για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας  /* COM/98/0542 τελικό - COD 98/0284 */

Επίσημη Εφημερίδα αριθ. C 320 της 17/10/1998 σ. 0012

Πρόταση απόφασης του Ευρωπαϊκού Κοινοβουλίου και του Συμβουλίου για τροποποίηση της απόφασης αριθ. 1254/96/ΕΚ για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (98/C 320/05) (Κείμενο που παρουσιάζει ενδιαφέρον για τον ΕΟΧ) COM(1998) 542 τελικό - 98/0284(COD)(Υποβλήθηκε από την Επιτροπή στις 30 Σεπτεμβρίου 1998)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ πρώτο εδάφιο,την πρόταση της Επιτροπής,τη γνώμη της Οικονομικής και Κοινωνικής Επιτροπής,τη γνώμη της Επιτροπής Περιφερειών,αποφασίζοντας συμφώνως με τη διαδικασία που προβλέπεται στο άρθρο 189 Β της συνθήκης,Εκτιμώντας ότι:υπάρχει ανάγκη περιοδικής αναθεώρησης του πίνακα σχεδίων κοινού ενδιαφέροντος που θεσπίζονταν με την απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου (1), όπως τροποποιήθηκε από την απόφαση αριθ. 1047/97/ΕΚ (2), ανάλογα με την εξέλιξη των διασυνδεδεμένων ενεργειακών δικτύων, τόσο στο εσωτερικό όσο και στο εξωτερικό της Ευρωπαϊκής Κοινότητας, λαμβάνοντας υπόψη τις διαδικασίες διεύρυνσης και γενικότερα τις ενισχυμένες ενεργειακές σχέσεις με τρίτες χώρες 7επιβάλλεται να προσαρμοστεί η περιγραφή ορισμένων σχεδίων κοινού ενδιαφέροντος που σήμερα περιλαμβάνονται στον πίνακα 7πρέπει να προστεθούν νέα σχέδια στον εν λόγω πίνακα,ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Ο ενδεικτικός πίνακας σχεδίων κοινού ενδιαφέροντος, ο οποίος παρατίθεται στο παράρτημα της απόφασης αριθ. 1254/96/ΕΚ τροποποιείται ως εξής:1. Τα σημεία γ 8, στ 1, ζ 7 και η 11 τροποποιούνται σύμφωνα με το παράρτημα Ι της παρούσας απόφασης.2. Ενσωματώνονται τα σημεία που αναφέρονται στο παράρτημα ΙΙ της παρούσας απόφασης.Άρθρο 2 Η παρούσα απόφαση τίθεται σε ισχύ την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 3 Η παρούσα απόφαση απευθύνεται στα κράτη μέλη.(1) ΕΕ L 161 της 29.6.1996, σ. 147.(2) ΕΕ L 152 της 11.6.1997, σ. 12.ΠΑΡΑΡΤΗΜΑ I ΔΙΕΥΡΩΠΑΪΚΑ ΕΝΕΡΓΕΙΑΚΑ ΔΙΚΤΥΑ ΔΙΚΤΥΑ ΗΛΕΚΤΡΙΣΜΟΥγ) Εγκατάσταση εσωτερικών συνδέσεων απαιτουμένων για την καλύτερη αξιοποίηση των διασυνδέσεων μεταξύ κρατών μελώνΤο σημείο γ 8 αντικαθίσταται από το ακόλουθο κείμενο:«γ 8 Ελλάδα:ενίσχυση και επέκταση των εσωτερικών συνδέσεων».ΔΙΚΤΥΑ ΦΥΣΙΚΟΥ ΑΕΡΙΟΥδ) Σύνδεση μεμονωμένων δικτύων αερίου στα ευρωπαϊκά διασυνδεδεμένα δίκτυα, περιλαμβανομένης, και της αναγκαίας αναβάθμισης των υπαρχόντων δικτύων, και σύνδεση ανεξάρτητων δικτύων φυσικού αερίου.Το σημείο στ 1 αντικαθίσταται από το ακόλουθο κείμενο:«στ 1 Ιρλανδία - Ηνωμένο Βασίλειο:ενίσχυση των μεταφορικών δυνατοτήτων αερίου μεταξύ των δύο χωρών».ε) Αυξημένες δυνατότητες υποδοχής (LNG) και αποθήκευσης για την ικανοποίηση της ζήτησης, και διαφοροποίηση των πηγών εφοδιασμού και των οδών μεταφοράς φυσικού αερίουΤο σημείο ζ 7 αντικαθίσταται από το ακόλουθο κείμενο:«ζ 7 Γαλλία:επέκταση των υπογείων εγκαταστάσεων αποθήκευσης αερίου».ζ) Αυξημένες δυνατότητες μεταφοράς (αγωγοί αερίου) για την ικανοποίηση της ζήτησης και διαφοροποίηση των πηγών και των οδών εφοδιασμού φυσικού αερίουΤο σημείο η 11 αντικαθίσταται από το ακόλουθο κείμενο:«η 11 Ρωσία - Ουκρανία - Μολδαβία - Ρουμανία - Βουλγαρία - Ελλάδα - Άλλες βαλκανικές χώρες:αναβάθμιση των μεταφορικών δικτύων αερίου για να εξασφαλιστεί η μεταφορά αερίου από τη Ρωσία προς το νέο δίκτυο αερίου της Ελλάδας και άλλων βαλκανικών χωρών».ΠΑΡΑΡΤΗΜΑ II ΔΙΕΥΡΩΠΑΪΚΑ ΕΝΕΡΓΕΙΑΚΑ ΔΙΚΤΥΑ Τα σημεία 1 έως 15 ενσωματώνονται καταλλήλως με αριθμητική και αλφαβητική σειρά στον πίνακα:ΗΛΕΚΤΡΙΚΑ ΔΙΚΤΥΑα) Σύνδεση απομονωμένων ηλεκτρικών δικτύων με ευρωπαϊκά διασυνδεδεμένα δίκτυα1. «α 2 Ιρλανδία - Ηνωμένο Βασίλειο (Ουαλία):σύνδεση μέσω υποβρυχίου καλωδίου του δικτύου της Δημοκρατίας της Ιρλανδίας με το δίκτυο του Ηνωμένου Βασιλείου (Ουαλία)».2. «α 8 Ηνωμένο Βασίλειο (Σκωτία):σύνδεση με υποβρύχιο αγωγό των Νήσεων Σέτλαντ».β) Κατασκευή διασυνδέσεων μεταξύ κρατών μελών3. «β 16 Δανία - Γερμανία:ενίσχυση των εναερίων συνδέσεων μεταξύ των δύο χωρών».γ) Κατασκευή των εσωτερικών συνδέσεων που απαιτούνται για την καλύτερη αξιοποίηση των διασυνδέσεων των κρατών μελών4. «γ 13 Ηνωμένο Βασίλειο (Βόρεια Ιρλανδία):ενίσχυση των εσωτερικών συνδέσεων στη Βόρεια Ιρλανδία, σε σχέση με τις διασυνδέσεις με τη Δημοκρατία της Ιρλανδίας».ΔΙΚΤΥΑ ΑΕΡΙΟΥδ) Σύνδεση απομονωμένων δικτύων αερίου με ευρωπαϊκά διασυνδεδεμένα δίκτυα, συμπεριλαμβανομένης της αναγκαίας βελτίωσης των υπαρχόντων δικτύων, και σύνδεση των χωριστών δικτύων φυσικού αερίου5. «στ 13 Ιταλία - Ελλάδα - Άλλες βαλκανικές χώρες:κατασκευή ενός αεριαγωγού για τον εφοδιασμό της Ελλάδας και λοιπών βαλκανικών χωρών δια μέσου της νότιας Ιταλίας».6. «στ 14 Αυστρία - Τσεχική Δημοκρατία:κατασκευή αεριαγωγών για τη σύνδεση των δικτύων των δύο χωρών».7. «στ 16 Αυστρία:διασύνδεση μεμονωμένων δικτύων μεταφοράς αερίου».8. «στ 17 Αυστρία - Σλοβενία - Κροατία:ενίσχυση της ικανότητας μεταφοράς αερίου μεταξύ των τριών χωρών».ε) Αύξηση των ικανοτήτων υποδοχής και αποθήκευσης υγροποιημένου φυσικού αερίου (LNG), που είναι αναγκαίες για την ικανοποίηση της ζήτησης, και διαφοροποίηση των πηγών εφοδιασμού και των οδών παροχέτευσης όσον αφορά το φυσικό αέριο9. «ζ 6 Γερμανία:κατασκευή υπόγειων εγκαταστάσεων αποθήκευσης αερίου».10. «ζ 14 Ιταλία:κατασκευή τερματικού σταθμού LNG στο ανοιχτό πέλαγος».11. «ζ 15 Ηνωμένο Βασίλειο:κατασκευή υπόγειων εγκαταστάσεων αποθήκευσης αερίου».ζ) Αύξηση της μεταφορικής ικανότητας (αεραγωγοί παροχέτευσης) που είναι αναγκαία για να αντιμετωπιστεί η ζήτηση και διαφοροποίηση των πηγών εφοδιασμού και των οδών παροχέτευσης όσον αφορά το φυσικό αέριο12. «η 10 Χώρες Κασπίας Θάλασσας - Ευρωπαϊκή Ένωση:κατασκευή νέων αεριαγωγών ώστε να μπορέσει η Ευρωπαϊκή Ένωση να εφοδιάζεται από πηγές που βρίσκονται στις χώρες της Κασπίας Θάλασσας».13. «η 15 Ολλανδία - Γερμανία - Ελβετία - Ιταλία:αύξηση της ικανότητας μεταφοράς αερίου του αγωγού TENP που ξεκινάει από την Ολλανδία και διαμέσου της Γερμανίας καταλήγει στην Ιταλία».14. «η 16 Βέλγιο - Γαλλία - Ελβετία - Ιταλία:αύξηση της ικανότητας μεταφοράς αερίου από τη βορειο-δυτική Ευρώπη διαμέσου της Γαλλίας προς την Ιταλία».15. «η 17 Δανία - Πολωνία:κατασκευή ενός αεριαγωγού από Δανία προς Πολωνία».


Avis juridique important

|

52002PC0113

Πρόταση απόφασης του συμβουλίου με την οποία εξουσιοδοτείται το Λουξεμβούργο να εφαρμόσει διαφοροποιημένο συντελεστή ειδικού φόρου κατανάλωσης υπέρ του πετρελαίου κίνησης με χαμηλή περιεκτικότητα σε θείο, σύμφωνα με το άρθρο 8, παράγραφος 4 της οδηγίας 92/81/ΕΟΚ  /* COM/2002/0113 τελικό */

Επίσημη Εφημερίδα αριθ. 262 E της 29/10/2002 σ. 0021 - 0023

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτείται το Λουξεμβούργο να εφαρμόσει διαφοροποιημένο συντελεστή ειδικού φόρου κατανάλωσης υπέρ του πετρελαίου κίνησης με χαμηλή περιεκτικότητα σε θείο, σύμφωνα με το άρθρο 8, παράγραφος 4 της οδηγίας 92/81/ΕΟΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΠΑΡΟΥΣΙΑΣΗ ΤΗΣ ΑΙΤΗΣΗΣΜε επιστολή της 3ης Δεκεμβρίου 2001, το Λουξεμβούργο ενημέρωσε την Επιτροπή ότι επιθυμεί να καθιερώσει διαφοροποιημένο συντελεστή ειδικού φόρου κατανάλωσης στο πετρέλαιο κίνησης με μέγιστη περιεκτικότητα σε θείο 50 μέρη ανά εκατομμύριο (ppm), σύμφωνα με το άρθρο 8 παράγραφος 4 της οδηγίας 92/81/ΕΟΚ του Συμβουλίου για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [1].[1]  ΕΕ L 316 της 31.10.1992, σ. 12, οδηγία όπως τροποποιήθηκε τελευταία με την οδηγία 94/74/ΕΚ  (ΕΕ L 365 της 31.12.1994, σ. 46).Με την έκφραση πετρέλαιο κίνησης με χαμηλή περιεκτικότητα σε θείο νοείται το πετρέλαιο το οποίο όσον αφορά την περιεκτικότητα σε θείο πληροί τις περιβαλλοντικές τεχνικές προδιαγραφές (50ppm) όπως ορίζονται για το καύσιμο αυτό στην οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με την ποιότητα των καυσίμων βενζίνης και ντίζελ [2].[2]  ΕΕ L 350 της 28.12.1998, σ. 58, οδηγία που τροποποιεί την οδηγία 93/12/ΕΟΚ του Συμβουλίου  (ΕΕ L 74 της 27.3.1993, σ. 81).Σύμφωνα με το Λουξεμβούργο, η προτεινόμενη μείωση του ειδικού φόρου κατανάλωσης αποσκοπεί στην προώθηση της κατανάλωσης καυσίμου φιλικότερου προς το περιβάλλον.Οι ειδικοί φόροι κατανάλωσης στο πετρέλαιο κίνησης με περιεκτικότητα σε θείο άνω των  50 ppm θα αυξηθούν κατά 15 ευρώ ανά 1000 λίτρα. Συγκεκριμένα, ο συντελεστής  246,65 ευρώ/1000 λίτρα που εφαρμόζεται σήμερα στο πετρέλαιο κίνησης θα ισχύει μόνο για το πετρέλαιο κίνησης με χαμηλή περιεκτικότητα σε θείο, ενώ για το πετρέλαιο κίνησης με περιεκτικότητα σε θείο άνω των 50 ppm θα καθιερωθεί νέος συντελεστής 261,65 ευρώ. Η καθιέρωση διαφοροποιημένου συντελεστή θα οδηγήσει στην ταχεία εξάλειψη από την αγορά του πετρελαίου κίνησης με περιεκτικότητα σε θείο άνω των 50 ppm, του οποίου η τιμή στα πρατήρια καυσίμων θα αυξηθεί κατά 0,7 LUF/λίτρο, δηλαδή 0,02 ευρώ ανά λίτρο.Το Λουξεμβούργο ζητεί η ισχύς του μέτρου να αρχίσει την 1η Ιανουαρίου 2002 και να λήξει την 1η Ιανουαρίου 2004.Το Λουξεμβούργο θεωρεί ότι ο υπό εξέταση διαφοροποιημένος ειδικός φόρος κατανάλωσης δεν αποτελεί κρατική ενίσχυση, ιδίως διότι είναι γενικής εμβέλειας και εφαρμόζεται σε όλους τους καταναλωτές ανεξαρτήτως οικονομικών τομέων.2. ΑΞΙΟΛΟΓΗΣΗ ΑΠΟ ΤΗΝ ΕΠΙΤΡΟΠΉΣύμφωνα με το άρθρο 8, παράγραφος 4 της οδηγίας 92/81/ΕΟΚ του Συμβουλίου για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει οποιοδήποτε κράτος μέλος να χορηγήσει περαιτέρω απαλλαγές ή μειώσεις των ειδικών φόρων κατανάλωσης για λόγους ειδικής πολιτικής.Με επιστολή της 3ης Δεκεμβρίου 2001, το Λουξεμβούργο ζήτησε την άδεια να εφαρμόσει διαφοροποιημένο συντελεστή ειδικού φόρου κατανάλωσης στο πετρέλαιο κίνησης με χαμηλή περιεκτικότητα σε θείο (50 ppm) από την 1η Ιανουαρίου 2002.Σύμφωνα με την οδηγία 92/81/ΕΟΚ, τα άλλα κράτη μέλη ενημερώθηκαν σχετικά με την αίτηση του Λουξεμβούργου.Η διαφοροποιημένη φορολογία θα επιτευχθεί μέσω μιας αύξησης ύψους 15 ευρώ ανά 1000 λίτρα του ειδικού φόρου κατανάλωσης επί του πετρελαίου κίνησης με περιεκτικότητα σε θείο άνω των 50 ppm. Ο συντελεστής 246,65 ευρώ ανά 1000 λίτρα που εφαρμόζεται επί του παρόντος στο πετρέλαιο κίνησης θα ισχύει μόνο για το πετρέλαιο κίνησης με χαμηλή περιεκτικότητα σε θείο, ενώ για το πετρέλαιο κίνησης με περιεκτικότητα σε θείο άνω των 50 ppm θα ισχύει νέος συντελεστής 261,65 ευρώ.Η Επιτροπή επισημαίνει ότι οι διαφοροποιημένοι συντελεστές ειδικών φόρων κατανάλωσης θα τηρούν επομένως τα ελάχιστα κοινοτικά όρια που προβλέπονται στο άρθρο 5 της οδηγίας 92/82/ΕΟΚ [3].[3]  ΕΕ L 316 της 31.10.1992, σ. 19, οδηγία όπως τροποποιήθηκε τελευταία με την οδηγία 94/74/ΕΚ  (ΕΕ L 365 της 31.12.1994, σ. 46).Μετά από λεπτομερή εξέταση και αναγνωρίζοντας τη σημασία των φορολογικών κινήτρων για την προώθηση της χρησιμοποίησης βελτιωμένων καυσίμων, η Επιτροπή διαπιστώνει ότι η μείωση του ειδικού φόρου κατανάλωσης θα έχει γενική εφαρμογή, δηλαδή οποιοσδήποτε προμηθεύεται βενζίνη με χαμηλή περιεκτικότητα σε θείο στο Λουξεμβούργο θα μπορεί πράγματι να επωφελείται από τη μείωση αυτή. Επιπλέον, τα εν λόγω καύσιμα θα διατίθενται σε επαρκείς ποσότητες καλής ποιότητας.Με την παρέκκλιση αυτή επιδιώκεται ένας περιβαλλοντικός στόχος : τα πλεονεκτήματα του εν λόγω μέτρου ιδίως όσον αφορά την ποιότητα του αέρα είναι γνωστά.Η περίοδος εφαρμογής της μείωσης του ειδικού φόρου κατανάλωσης είναι χρονικά περιορισμένη. Επιπλέον, ως ημερομηνία λήξης του μέτρου ορίζεται η 31η Δεκεμβρίου 2003, ενώ η υποχρεωτική χρησιμοποίηση αυτού του είδους καυσίμου θα αρχίσει κανονικά την  1η Ιανουαρίου 2005 σύμφωνα με την οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με την ποιότητα των καυσίμων βενζίνης και ντίζελ. Εντούτοις, το γενικό καθεστώς που προβλέπεται στο άρθρο 8 παράγραφος 4 της οδηγίας 92/81/ΕΟΚ ορίζει ότι οι σχετικές αιτήσεις αφορούν παρεκκλίσεις που, με την επιφύλαξη της εφαρμογής άλλων διατάξεων του κοινοτικού δικαίου, μπορούν να αρχίσουν να ισχύουν μόνον μετά την έγκρισή τους από το Συμβούλιο. Λαμβανομένου υπόψη του χρόνου που απαιτείται για την έγκριση της πρότασης απόφασης εξουσιοδότησης από το Συμβούλιο, η Επιτροπή προτίθεται συνεπώς να προτείνει ως ημερομηνία έναρξης ισχύος την  1η Απριλίου 2002.Τέλος, η Επιτροπή επισημαίνει ότι το Συμβούλιο εξουσιοδότησε τις Κάτω Χώρες [4] και την Ιρλανδία [5] να εφαρμόσουν διαφοροποιημένο ειδικό φόρο κατανάλωσης υπέρ του πετρελαίου κίνησης 50 ppm. Επιπλέον, το Συμβούλιο ενέκρινε παρόμοιες παρεκκλίσεις για τα καύσιμα (βενζίνη και πετρέλαιο κίνησης) 50 ppm στη Γερμανία [6] και στο Βέλγιο [7].[4]  Απόφαση 2001/229/ΕΚ του ΣΥμβουλίου της 12.3.2001 (ΕΕ L 84 της 23.3.2001).[5]  Απόφαση 2001/23/ΕΚ του Συμβουλίου της 4.12.2001 (ΕΕ L 11 της 15.12002).[6]  Η απόφαση 2000/283/ΕΚ της 10.4.2000 διευκρινίζει ότι η Γερμανία εξουσιοδοτείται να εφαρμόσει από την 1.11.2001 έως τις 31.12.2002, διαφοροποιημένο συντελεστή ειδικού φόρου κατανάλωσης στα καύσιμα με μέγιστη περιεκτικότητα σε θείο 50 ppm, υπό την προϋπόθεση ότι τηρούνται οι υποχρεώσεις που απορρέουν από την οδηγία 92/82/ΕΟΚ του Συμβουλίου της 19.10.1992 για την προσέγγιση των συντελεστών των ειδικών φόρων κατανάλωσης στα πετρελαιοειδή, ιδίως όσον αφορά τον ελάχιστο συντελεστή του ειδικού φόρου κατανάλωσης που προβλέπεται στα άρθρα 4 και 5.[7]  Απόφαση 2001/439/ΕΚ του Συμβουλίου της 5.6.2001 (ΕΕ L 155 της 12.6.2001).3. ΑΠΟΦΑΣΗΣύμφωνα με το άρθρο 8, παράγραφος 4 της οδηγίας 92/81/ΕΟΚ του Συμβουλίου, η Επιτροπή προτείνει στο Συμβούλιο να εξουσιοδοτήσει το Λουξεμβούργο να εφαρμόσει διαφοροποιημένο συντελεστή ειδικού φόρου κατανάλωσης, για ανώτατο ποσό 15 ευρώ ανά 1000 λίτρα, υπέρ του πετρελαίου κίνησης με χαμηλή περιεκτικότητα σε θείο (50 ppm) που χρησιμοποιείται ως καύσιμο από την 1η Απριλίου 2002 μέχρι τις 31 Δεκεμβρίου 2003.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ με την οποία εξουσιοδοτείται το Λουξεμβούργο να εφαρμόσει διαφοροποιημένο συντελεστή ειδικού φόρου κατανάλωσης υπέρ του πετρελαίου κίνησης με χαμηλή περιεκτικότητα σε θείο, σύμφωνα με το άρθρο 8, παράγραφος 4 της οδηγίας 92/81/ΕΟΚ(το κείμενο στη γαλλική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή [8], και ιδίως το άρθρο 8, παράγραφος 4,[8]  ΕΕ L 316 της 31.10.1992, σ. 12, οδηγία όπως τροποποιήθηκε τελευταία με την οδηγία 94/74/ΕΚ  (ΕΕ L 365 της 31.12.1994, σ. 46).την πρόταση της Επιτροπής [9],[9]  ΕΕ L  της , σ. .Εκτιμώντας τα εξής:(1) Το Λουξεμβούργο ζήτησε την εξουσιοδότηση να εφαρμόσει διαφοροποιημένο συντελεστή ειδικού φόρου κατανάλωσης στο πετρέλαιο κίνησης με χαμηλή περιεκτικότητα σε θείο (50 ppm) που χρησιμοποιείται ως καύσιμο.(2) Τα άλλα κράτη μέλη ενημερώθηκαν σχετικά με την αίτηση του Λουξεμβούργου.(3) Η διαφοροποιημένη φορολογία θα επιτευχθεί με αύξηση ύψους 15 ευρώ ανά  1000 λίτρα του ειδικού φόρου κατανάλωσης στο πετρέλαιο κίνησης με μέγιστη περιεκτικότητα σε θείο 50 ppm. Οι πραγματικοί συντελεστές ειδικών φόρων κατανάλωσης εξακολουθούν να είναι υψηλότεροι από το ελάχιστο εφαρμόσιμο κοινοτικό όριο, σύμφωνα με την οδηγία 92/82/ΕΟΚ του Συμβουλίου της  19ης Οκτωβρίου 1992 για την προσέγγιση των ειδικών φόρων κατανάλωσης στα πετρελαιοειδή [10].[10]  ΕΕ L 316 της 31.10.1992, σ. 19, οδηγία όπως τροποποιήθηκε τελευταία με την οδηγία 94/74/ΕΚ.(4) Με την παρέκκλιση που ζητείται επιδιώκεται ένας περιβαλλοντικός στόχος : τα πλεονεκτήματα του εν λόγω μέτρου ιδίως όσον αφορά την ποιότητα του αέρα είναι γνωστά.(5) Το πετρέλαιο κίνησης με χαμηλή περιεκτικότητα σε θείο πληροί τις τεχνικές περιβαλλοντικές προδιαγραφές (50 ppm) όπως καθορίζονται στην οδηγία 98/70/ΕΚ του Ευρωπαϊκού Κοινοβουλίου και του Συμβουλίου της 13ης Οκτωβρίου 1998 σχετικά με την ποιότητα των καυσίμων βενζίνης και ντίζελ και την τροποποίηση της οδηγίας 93/12/ΕΟΚ του Συμβουλίου [11]. Σύμφωνα με τις διατάξεις του άρθρου 4 της εν λόγω οδηγίας, η χρησιμοποίηση πετρελαίου κίνησης 50 ppm θα είναι καταρχήν υποχρεωτική από την 1η Ιανουαρίου 2005. Η ημερομηνία λήξης του διαφοροποιημένου ειδικού φόρου κατανάλωσης στο Λουξεμβούργο είναι η  31η Δεκεμβρίου 2003.[11]  ΕΕ L 350 της 28.12.1998, σ. 58, οδηγία όπως τροποποιήθηκε με την οδηγία 2000/71/ΕΚ της Επιτροπής (ΕΕ L 287 της 14.11.2000,σ.46).(6) Σύμφωνα με τις διαθέσιμες πληροφορίες, η Επιτροπή και το σύνολο των κρατών μελών θεωρούν ότι η εφαρμογή ενός διαφοροποιημένου συντελεστή ειδικού φόρου κατανάλωσης στο πετρέλαιο κίνησης με χαμηλή περιεκτικότητα σε θείο δεν θα προκαλέσει στρέβλωση του ανταγωνισμού που αντιβαίνει στο κοινό συμφέρον ούτε θα παρεμποδίσει τη λειτουργία της εσωτερικής αγοράς.(7) Η Επιτροπή εξετάζει περιοδικά τις μειώσεις και τις απαλλαγές προκειμένου να εξακριβώσει εάν προκαλούν στρέβλωση του ανταγωνισμού, παρεμποδίζουν τη λειτουργία της εσωτερικής αγοράς και κατά πόσον συμφωνούν με την κοινοτική πολιτική όσον αφορά την προστασία του περιβάλλοντος,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:´Αρθρο πρώτοΤο Λουξεμβούργο εξουσιοδοτείται να εφαρμόσει, από την 1η Απριλίου 2002 έως τις  31 Δεκεμβρίου 2003, διαφοροποιημένο συντελεστή ειδικού φόρου κατανάλωσης στο πετρέλαιο κίνησης με χαμηλή περιεκτικότητα σε θείο (50 ppm) που χρησιμοποιείται ως καύσιμο.´Αρθρο 2Η διαφοροποίηση του ειδικού φόρου κατανάλωσης που αναφέρεται στο άρθρο 1 δεν μπορεί να υπερβεί τα 15 ευρώ ανά 1000 λίτρα καυσίμου.Οι ειδικοί φόροι κατανάλωσης που εφαρμόζονται στο πετρέλαιο κίνησης που χρησιμοποιείται ως καύσιμο πρέπει να τηρούν τις υποχρεώσεις που απορρέουν από την οδηγία 92/82/ΕΟΚ, και ιδίως τον ελάχιστο συντελεστή που προβλέπεται στο άρθρο 5 της εν λόγω οδηγίας.´Αρθρο 3Η παρούσα απόφαση λήγει στις 31 Δεκεμβρίου 2003.´Αρθρο 4Η παρούσα απόφαση απευθύνεται στο Μεγάλο Δουκάτο του Λουξεμβούργου.Βρυξέλλες,Για το ΣυμβούλιοΟ Πρόεδρος


title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί του καταλόγου ταξιδιωτικών εγγράφων, που επιτρέπουν στον κάτοχό τους να διέρχεται τα εξωτερικά σύνορα και που ενδεχομένως διαθέτουν θεώρηση και τη δημιουργία μηχανισμού για την κατάρτιση αυτού του καταλόγου

text:
|

52010PC0662

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 12.11.2010COM(2010) 662 τελικό2010/0325 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥπερί του καταλόγου ταξιδιωτικών εγγράφων, που επιτρέπουν στον κάτοχό τους να διέρχεται τα εξωτερικά σύνορα και που ενδεχομένως διαθέτουν θεώρηση και τη δημιουργία μηχανισμού για την κατάρτιση αυτού του καταλόγουΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασηςΤο άρθρο 17 παράγραφος 3 στοιχείο α) της σύμβασης περί εφαρμογής της συμφωνίας του Σένγκεν (ΣΕΣ) καθόρισε πως «η εκτελεστική επιτροπή λαμβάνει, επιπλέον, τις απαραίτητες αποφάσεις σχετικά με … τα ταξιδιωτικά έγγραφα στα οποία μπορεί να καταχωρούνται θεωρήσεις». Βάσει αυτού του άρθρου, εκδόθηκαν δύο αποφάσεις της εκτελεστικής επιτροπής το 1998 και το 1999 «σχετικά με την κατάρτιση εγχειριδίου εγγράφων τα οποία επιδέχονται θεώρηση» (SCH/Com-ex (98) 56 και SCH/Com-ex (99) 14) και κατά συνέπεια καταρτίστηκε ο υπάρχων «πίνακας ταξιδιωτικών εγγράφων υπηκόων τρίτων χωρών με σκοπό την έκδοση θεωρήσεων και τη διέλευση των συνόρων». Το παράρτημα 11 της κοινής προξενικής εγκυκλίου (ΚΠΕ) περιελάμβανε ορισμένα «κριτήρια σύμφωνα με τα οποία τα ταξιδιωτικά έγγραφά μπορούν να δεχθούν θεώρηση». Ωστόσο, στις 5 Απριλίου 2010 ο κανονισμός 810/2009 του Ευρωπαϊκού Κοινοβουλίου και του Συμβουλίου για τη θέσπιση του κοινοτικού κώδικα θεωρήσεων («κώδικας θεωρήσεων») κατήργησε τόσο το άρθρο 17 παράγραφος 3 της ΣΕΣ, το οποίο αποτελούσε τη νομική βάση των SCH/Com-ex (98)56 και SCH/Com-ex (99)14 όσο και την ΚΠΕ.Το άρθρο 2 παράγραφος 1 του κανονισμού (ΕΚ) αριθ. 789/2001 του Συμβουλίου προβλέπει ότι «κάθε κράτος μέλος ανακοινώνει στο Γενικό Γραμματέα του Συμβουλίου τις τροποποιήσεις που επιθυμεί να επιφέρει ……… στο εγχειρίδιο εγγράφων που επιδέχονται θεωρήσεως…». Το άρθρο 3 του ίδιου κανονισμού προβλέπει ότι «η γενική γραμματεία του Συμβουλίου είναι υπεύθυνη για την αναθεώρηση ………. του εγχειριδίου των εγγράφων στα οποία μπορεί να τεθεί θεώρηση…». Επίσης, ο κανονισμός 789/2001 καταργήθηκε με τη σειρά του από τον κώδικα θεωρήσεων.Ο υπάρχων «πίνακας ταξιδιωτικών εγγράφων υπηκόων τρίτων χωρών με σκοπό την έκδοση θεωρήσεων και τη διέλευση των συνόρων» (εφεξής αναφερόμενου ως «πίνακας») αποτελείται από πέντε μέρη:I: Ταξιδιωτικά έγγραφα, στα οποία μπορεί να καταχωρούνται θεωρήσεις και στα οποία περιέχονται έγγραφα που χορηγήθηκαν από όλες τις τρίτες χώρες των οποίων οι υπήκοοι υπόκεινται σε υποχρέωση θεώρησης διαβατηρίου, από τρίτες χώρες των οποίων οι υπήκοοι δεν υπόκεινται σε τέτοιες υποχρεώσεις και από κράτη μέλη που δεν εφαρμόζουν ακόμα πλήρως το κεκτημένο του Σένγκεν.II: Διαβατήρια αλλοδαπών που έχουν εκδοθεί από τα κράτη Σένγκεν, στα οποία μπορεί να καταχωρούνται θεωρήσεις και στα οποία περιέχονται τα ταξιδιωτικά έγγραφα των αλλοδαπών (ή το διαβατήριο των αλλοδαπών ή των μη υπηκόων), ταξιδιωτικά έγγραφα για πρόσφυγες (Σύμβαση της Γενεύης της 28ης Ιουλίου 1951) και ταξιδιωτικά έγγραφα για απάτριδες (Σύμβαση της Νέας Υόρκης της 28ης Σεπτεμβρίου 1954).III: Κατάλογο ταξιδιωτικών εγγράφων που έχουν εκδοθεί από διεθνείς οργανισμούς, ο οποίος περιλαμβάνει 12 έγγραφα που έχουν εκδοθεί από διεθνείς οργανισμούς.IV: Σταδιακή κατάρτιση ενός μητρώου εγγράφων, το οποίο θα περιλαμβάνει αντίγραφα των πρωτοτύπων (αυτό θεσπίζεται για πρώτη φορά).V: Πληροφορίες σχετικά με γνωστά ψευδοδιαβατήρια.Ο πίνακας ενημερώνεται ανά τακτά χρονικά διαστήματα βάσει των κοινοποιήσεων των κρατών μελών στη γενική γραμματεία του Συμβουλίου. Ενοποιημένες εκδόσεις δημοσιεύονται μια φορά το χρόνο.Ο σκοπός του πίνακα είναι διττός: αφενός επιτρέπει στις αρχές συνοριακών ελέγχων να εξακριβώνουν εάν το δεδομένο έγγραφο αναγνωρίζεται για τη διέλευση των εξωτερικών συνόρων και αφετέρου επιτρέπει στις προξενικές αρχές να εξακριβώνουν εάν όλα τα κράτη μέλη, τα οποία εφαρμόζουν την κοινή πολιτική θεωρήσεων, αναγνωρίζουν ένα δεδομένο έγγραφο για την θέση αυτοκόλλητης θεώρησης. Η εδαφική ισχύς της θεώρησης που χορηγείται και τοποθετείται πρέπει να αντιστοιχεί στα εδάφη των κρατών μελών που αναγνωρίζουν το ταξιδιωτικό έγγραφο, δηλαδή εάν ένα κράτος μέλος δεν αναγνωρίζει ένα δεδομένο ταξιδιωτικό έγγραφο, ο κάτοχος του ταξιδιωτικού εγγράφου δεν θα έχει πρόσβαση στα εδάφη αυτού του κράτους μέλους. Οι κανόνες σχετικά με τη χορήγηση θεωρήσεων σε τέτοιες περιπτώσεις προβλέπονται στο άρθρο 25 παράγραφος 3 του κώδικα θεωρήσεων.Βάσει του άρθρου 5 παράγραφος 1 στοιχείο α) του κώδικα συνόρων του Σένγκεν (ΚΣΣ), «οι υπήκοοι τρίτων χωρών οφείλουν να διαθέτουν έγκυρο ταξιδιωτικό έγγραφο ή έγγραφα που επιτρέπουν τη διέλευση των συνόρων».Αιτιολόγηση και στόχοι της πρότασηςΟ υπάρχων πίνακας «ταξιδιωτικών εγγράφων» που χρονολογείται από τη διακυβερνητική περίοδο συνεργασίας του Σένγκεν πρέπει να προσαρμοστεί στο θεσμικό και το νομικό πλαίσιο της Ευρωπαϊκής Ένωσης. Το άρθρο 77 παράγραφος 2 στοιχεία α) και β) της Συνθήκης για τη λειτουργία της Ευρωπαϊκής Ένωσης (ΣΛΕΕ) αποτελεί τη νομική βάση για τις διατάξεις του Σένγκεν σχετικά με την πολιτική των θεωρήσεων και τις «προδιαγραφές και διαδικασίες που πρέπει να ακολουθούνται … κατά τη διενέργεια ελέγχων προσώπων στα [εξωτερικά] σύνορα».Ορισμένες διατάξεις του κώδικα θεωρήσεων αναφέρονται στην αναγνώριση ή στη μη αναγνώριση από τα κράτη μέλη των ταξιδιωτικών εγγράφων που έχουν εκδοθεί από τρίτες χώρες. Στον κώδικα συνόρων του Σένγκεν υπάρχει μόνο μία έμμεση παραπομπή σχετικά με την αναγνώριση ή τη μη αναγνώριση από τα κράτη μέλη των ταξιδιωτικών εγγράφων που φέρουν οι υπήκοοι τρίτων κρατών, οι οποίοι επιθυμούν να διέλθουν τα εξωτερικά σύνορα. Ο υπάρχων πίνακας περιλαμβάνει επίσης έγγραφα που επιτρέπουν στον κάτοχό τους να διέλθει τα εξωτερικά σύνορα.Μέχρι σήμερα δεν υπάρχει μια συστηματική παρακολούθηση των καταλόγων ταξιδιωτικών εγγράφων που εκδίδονται από τρίτες χώρες. Κατά συνέπεια, τα κράτη μέλη δεν χρειάζεται να αναφέρουν τις θέσεις τους σχετικά με την αναγνώριση ή τη μη αναγνώριση όλων των αναγραφόμενων εγγράφων. Το γεγονός αυτό δημιουργεί έλλειψη ασφάλειας δικαίου στους κατόχους ορισμένων ταξιδιωτικών εγγράφων, οι οποίοι κινδυνεύουν να μην τους επιτραπεί η είσοδος ή στους οποίους έχει χορηγηθεί θεώρηση περιορισμένης εδαφικής ισχύος, η οποία τους επιτρέπει να ταξιδέψουν μόνο στο κράτος μέλος που αναγνωρίζει το ταξιδιωτικό τους έγγραφο. Επιπλέον, η «μη αναγνώριση», η οποία αναφέρεται στον πίνακα συχνά δεν είναι το αποτέλεσμα μιας απόφασης του συγκεκριμένου κράτους μέλους για τη μη αναγνώριση του ταξιδιωτικού εγγράφου, αλλά του γεγονότος ότι δεν έχει λάβει θέση σχετικά με το εν λόγω έγγραφο.Δεδομένων των αποκλειστικών αρμοδιοτήτων των κρατών μελών σχετικά με την αναγνώριση ταξιδιωτικών εγγράφων, δεν είναι δυνατόν να καθιερωθούν κανόνες σχετικά με την εναρμόνιση της αναγνώρισης τους. Επομένως, η πρόταση αυτή περιορίζεται στη δημιουργία ενός μηχανισμού που θα εξασφαλίζει τη συνεχή ενημέρωση του καταλόγου με τα ταξιδιωτικά έγγραφα που εκδίδονται από τρίτες χώρες, στη θέσπιση ενός κεντρικού μηχανισμού για την τεχνική αξιολόγηση τέτοιου είδους ταξιδιωτικών εγγράφων και τέλος στην εξασφάλιση πως τα κράτη μέλη θα εκφράζουν τη θέση τους σχετικά με την αναγνώριση ή τη μη αναγνώριση όλων των ταξιδιωτικών εγγράφων που περιλαμβάνονται στον κατάλογο. Ωστόσο, η πρόταση επιτρέπει επίσης την ανταλλαγή πληροφοριών στο πλαίσιο συμβουλευτικής επιτροπής με σκοπό την επίτευξη κοινής θέσης μεταξύ των κρατών μελών σχετικά με την αναγνώριση ή τη μη αναγνώριση οποιουδήποτε ταξιδιωτικού εγγράφου.2. Νομικά στοιχεία της πρότασηςΣκοπός της πρότασης είναι η δημιουργία ενός μηχανισμού που θα εξασφαλίζει τη συνεχή ενημέρωση του καταλόγου με τα ταξιδιωτικά έγγραφα που εκδίδονται από τρίτες χώρες, η θέσπιση ενός κεντρικού μηχανισμού για την τεχνική αξιολόγηση τέτοιου είδους ταξιδιωτικών εγγράφων και τέλος η εξασφάλιση πως τα κράτη μέλη θα εκφράζουν τη θέση τους σχετικά με την αναγνώριση ή τη μη αναγνώριση αυτών των εγγράφων. Η δομή του καταλόγου των ταξιδιωτικών εγγράφων έχει εκσυγχρονιστεί και έχει συνδεθεί με τον κανονισμό 539/2001 περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή.Ο πίνακας θα περιλαμβάνει επίσης πληροφορίες για ταξιδιωτικά έγγραφα που εκδόθηκαν από κράτη μέλη που δεν εφαρμόζουν το κεκτημένο του Σένγκεν, για ταξιδιωτικά έγγραφα που χορηγούνται από κράτη μέλη σε υπηκόους τρίτων χωρών, σε πρόσφυγες σύμφωνα με τη Σύμβαση της Γενεύης της 28ης Ιουλίου 1951και σε απάτριδες σύμφωνα με της Σύμβαση της Νέας Υόρκης της 28ης Σεπτεμβρίου 1954 και για ταξιδιωτικά έγγραφα που εκδόθηκαν από διεθνείς οργανισμούς, π.χ. τα Ηνωμένα Έθνη, η Ευρωπαϊκή Ένωση, ο Οργανισμός Βορειοατλαντικού Συμφώνου και η Διεθνής επιτροπή του Ερυθρού Σταυρού.Έγινε επίσης μια συσχέτιση με τις διατάξεις του κώδικα θεωρήσεων για την επιτόπια συνεργασία Σένγκεν (άρθρο 48). Το άρθρο 48 παράγραφος 1 στοιχείο γ) ορίζει ότι πρέπει να θεσπιστεί «ένας διεξοδικός κατάλογος των ταξιδιωτικών εγγράφων που χορηγήθηκαν από τη χώρα υποδοχής». Αυτό θα συμβάλλει στη διαρκή ενημέρωση των δεδομένων.Η πρόταση δεν περιλαμβάνει το μέρος V του υπάρχοντος πίνακα - «Πληροφορίες σχετικά με γνωστά ψευδοδιαβατήρια». Ο κατάλογος των «μη αναγνωρισμένων» ταξιδιωτικών ψευδοεγγράφων δεν είναι τόσο διεξοδικός και συνεπώς δεν προσφέρει επιπλέον όφελος.Νομική βάση της πρότασης είναι το άρθρο 77 παράγραφος 2 της ΣΛΕΕ καθώς αποτελεί τη νομική βάση της ΕΕ για τις αποφάσεις SCH/Com-ex (98)56 και SCH/Com-ex (99)14 της εκτελεστικής επιτροπής Σένγκεν σύμφωνα με την απόφαση 1999/436 EK του Συμβουλίου της 20ης Μαΐου 1999 για τον καθορισμό, δυνάμει των οικείων διατάξεων της Συνθήκης για την ίδρυση της Ευρωπαϊκής Κοινότητας και της Συνθήκης για την Ευρωπαϊκή Ένωση, της νομικής βάσης για κάθε διάταξη ή απόφαση που συνιστά το κεκτημένο του Σένγκεν (παράρτημα Γ, άρθρο 4) [1].Η πρόταση προβλέπει την απλούστευση των διοικητικών διαδικασιών για τις δημόσιες αρχές (κοινοτικές ή εθνικές). Η δημιουργία ενός κεντρικού μηχανισμού, υπό τη μορφή συμβουλευτικής επιτροπής, η οποία μπορεί να προβαίνει σε τεχνική αξιολόγηση των ταξιδιωτικών εγγράφων που έχουν εκδοθεί από τρίτες χώρες και το επίπεδο ασφάλειάς τους, θα επιμερίσει το φόρτο εργασίας, καθώς τα αποτελέσματα τέτοιου είδους αξιολογήσεων θα είναι διαθέσιμα σε όλα τα κράτη μέλη αποτρέποντας έτσι την επανάληψη της ίδιας εργασίας.Η έγκριση της πρότασης θα επιφέρει την κατάργηση της ισχύουσας νομοθεσίας.3. Διαβούλευση με τα ενδιαφερόμενα μέρηΣτις 3 Οκτωβρίου 2008 οι υπηρεσίες της Επιτροπής οργάνωσαν μια συνάντηση εμπειρογνωμόνων σχετικά με την αναθεώρηση του πίνακα ταξιδιωτικών εγγράφων. Στη συνάντηση αυτή συμμετείχαν εμπειρογνώμονες από 23 κράτη μέλη.Τα κράτη μέλη ζήτησαν τη θέσπιση μιας νομικής πράξης:o για τη δημιουργία ενός μηχανισμού που θα διασφαλίζει τη συνεχή ενημέρωση των καταχωρήσεων που αφορούν έγγραφα τα οποία έχουν εκδοθεί από τρίτες χώρες,o για τη δημιουργία ενός κεντρικού μηχανισμού των κρατών μελών προκειμένου να προβαίνει τεχνική αξιολόγηση των ταξιδιωτικών εγγράφων που εκδίδονται από τρίτες χώρες με στόχο την υποστήριξη της διαδικασίας λήψεως αποφάσεων των κρατών μελών σχετικά με την αναγνώριση ταξιδιωτικών εγγράφων,o για τη δημιουργία ενός μηχανισμού που θα υποχρεώνει τα κράτη μέλη να εκφράζουν τη θέση τους σχετικά με όλα τα ταξιδιωτικά έγγραφα που περιλαμβάνονται στον κατάλογο,o ενδεχομένως για την εναρμόνιση των θέσεων σχετικά με «παραδοσιακά» είδη ταξιδιωτικών εγγράφων (κοινά διαβατήρια, διπλωματικά διαβατήρια και υπηρεσιακά/επίσημα/ειδικά διαβατήρια),o η οποία θα βασίζει τον πίνακα στον κατάλογο I και II του κανονισμού (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή,o η οποία θα διατηρεί τη σημερινή δομή του πίνακα διαγράφοντας όμως το μέρος V,o η οποία θα εξασφαλίζει την παρουσία του πίνακα στο διαδίκτυο και την ενημέρωσή του από την Επιτροπή. Η ηλεκτρονική βάση δεδομένων θα πρέπει να περιέχει υποδείγματα όλων των ταξιδιωτικών εγγράφων που περιλαμβάνονται στον κατάλογο.Αυτή η πρόταση της Επιτροπής έχει λάβει υπόψη όλες τις προτάσεις των εμπειρογνωμόνων εκτός από την επιθυμία για μεγαλύτερη εναρμόνιση σχετικά με την αναγνώριση, δεδομένων των προαναφερθέντων νομικών περιορισμών, και σχετικά με την δημιουργία διαδικτυακής βάσης δεδομένων, η οποία θα περιέχει υποδείγματα όλων των ταξιδιωτικών εγγράφων. Παρόλο που η Επιτροπή υποστηρίζει πλήρως την τελευταία πρόταση, είναι της άποψης πως οι βασικές επιφυλάξεις σχετικά με τον παρόντα πίνακα ταξιδιωτικών εγγράφων πηγάζουν από την άναρχη ενημέρωση καταχωρήσεων που αφορούν έγγραφα, τα οποία έχουν εκδοθεί από τρίτες χώρες και από τις επιπτώσεις που έχει σε υπηρεσιακό επίπεδο (ιδιαίτερα σε σχέση με την έκδοση ομοιόμορφων θεωρήσεων) η αδυναμία των κρατών μελών να λάβουν θέση σχετικά με την αναγνώριση ή μη αναγνώριση ταξιδιωτικών εγγράφων. Συνεπώς, η δημιουργία διαύλων και διαδικασιών για την επίλυση αυτών των προβλημάτων θα πρέπει να αποτελεί κορυφαία προτεραιότητα. Η δημιουργία μιας τέτοιας βάσης δεδομένων θα ήταν χρονοβόρα και δαπανηρή και απλά θα καθυστερούσε την έκδοση νομικής πράξης για την επίλυση πιο πιεστικών προβλημάτων. Μακροπρόθεσμα, μπορούν να επιτευχθούν συνέργιες με το σύστημα FADO (διαδικτυακό σύστημα για την ανταλλαγή πληροφοριών για πλαστά και γνήσια έγγραφα που θεσπίστηκε δυνάμει της κοινής δράσης 98/700/JHA και διαχειρίζεται η γενική γραμματεία του Συμβουλίου) βασίζοντας έναν διαδικτυακό πίνακα ταξιδιωτικών εγγράφων σε ορισμένα στοιχεία του FADO (π.χ. εικόνες υποδειγμάτων ταξιδιωτικών εγγράφων) και αποφεύγοντας κατά αυτόν τον τρόπο δαπανηρές επικαλύψεις προσπαθειών. Ο κατάλογος ταξιδιωτικών εγγράφων, όπως προτείνεται από την Επιτροπή και με τις μετέπειτα ενημερώσεις του, θα είναι διαθέσιμος σε ηλεκτρονική μορφή στη βάση δεδομένων Circa.Το έγγραφο συνεδρίασης, το οποίο συντάχθηκε από τις υπηρεσίες της Επιτροπής για τη συνάντηση εμπειρογνωμόνων που πραγματοποιήθηκε τον Οκτώβριο του 2008 εξέθεσε μια σειρά επιλογών, τις οποίες οι εμπειρογνώμονες των κρατών μελών έλαβαν υπόψη.Η επιλογή της θέσπισης μιας νομικής πράξης, η οποία θα προβλέπει την καθιέρωση ενός μηχανισμού που θα παρέχει συνεχώς ενημερωμένα ταξιδιωτικά έγγραφα τόσο ως προς τις πληροφορίες σχετικά με τα ταξιδιωτικά έγγραφα που εκδίδονται από τρίτες χώρες όσο και ως προς την αναγνώριση ή μη αναγνώριση αυτών των εγγράφων από τα κράτη μέλη, έγινε για τη βελτίωση της εναρμόνισης και ταυτόχρονα τη διατήρηση των αποκλειστικών αρμοδιοτήτων των κρατών μελών σχετικά με την αναγνώριση ταξιδιωτικών εγγράφων.4. Εκτίμηση επιπτώσεωνΚαθώς η πρόταση στοχεύει στο να προσαρμόσει τον ήδη υπάρχοντα «πίνακα ταξιδιωτικών εγγράφων» στο θεσμικό και νομικό πλαίσιο της Ευρωπαϊκής Ένωσης, να καταστήσει αποτελεσματικότερο το υπάρχον σύστημα και να δημιουργήσει ένα πλαίσιο ανταλλαγής πληροφοριών σχετικά με τις αποφάσεις που λαμβάνουν τα κράτη μέλη σε εθνικό επίπεδο, δεν απαιτείται εκτίμηση επιπτώσεων.5. Αρχές αναλογικότητας και επικουρικότηταςΟ πίνακας ταξιδιωτικών εγγράφων αποτελεί αναπόσπαστο τμήμα του κεκτημένου του Σένγκεν σχετικά με τα σύνορα και τις θεωρήσεις. Η πρόταση στοχεύει στο να προσαρμόσει τον ήδη υπάρχοντα «πίνακα ταξιδιωτικών εγγράφων» στο θεσμικό και νομικό πλαίσιο της Ευρωπαϊκής Ένωσης, να καταστήσει αποτελεσματικότερο το υπάρχον σύστημα και να δημιουργήσει ένα πλαίσιο ανταλλαγής πληροφοριών σχετικά με τις αποφάσεις που λαμβάνουν τα κράτη μέλη σε εθνικό επίπεδο.6. Επιλογή νομικής πράξηςΗ αναγνώριση των ταξιδιωτικών εγγράφων σχετίζεται με την εφαρμογή της υπάρχουσας κοινοτικής νομοθεσίας (δηλαδή τον κώδικα συνόρων Σένγκεν και τον κώδικα θεωρήσεων). Είναι άρρηκτα συνδεδεμένη με την εφαρμογή των διατάξεων του κεκτημένου του Σένγκεν σχετικά με τον έλεγχο προσώπων στα εξωτερικά σύνορα και τη χορήγηση θεωρήσεων για διαμονή μικρής διάρκειας. Ωστόσο, δεδομένων των αποκλειστικών αρμοδιοτήτων των κρατών μελών σχετικά με την αναγνώριση ταξιδιωτικών εγγράφων, η νομική πράξη θα πάρει τη μορφή απόφασης του Ευρωπαϊκού Κοινοβουλίου και του Συμβουλίου, καθώς περιορίζεται στην αναθεώρηση και στον εκσυγχρονισμό του πίνακα ταξιδιωτικών εγγράφων.7. Δημοσιονομικές επιπτώσειςΗ προτεινόμενη απόφαση δεν έχει καμία επίπτωση στον προϋπολογισμό της Ευρωπαϊκής Ένωσης.2010/0325 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥπερί του καταλόγου ταξιδιωτικών εγγράφων, που επιτρέπουν στον κάτοχό τους να διέρχεται τα εξωτερικά σύνορα και που ενδεχομένως διαθέτουν θεώρηση και τη δημιουργία μηχανισμού για την κατάρτιση αυτού του καταλόγουΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2,Έχοντας υπόψη την πρόταση της Ευρωπαϊκής Επιτροπής,Κατόπιν διαβίβασης του σχεδίου νομοθετικής πράξης στα εθνικά κοινοβούλια,Αποφασίζοντας με τη συνήθη νομοθετική διαδικασία,Εκτιμώντας τα ακόλουθα:1.  Βάσει του άρθρου 17 παράγραφος 3 στοιχείο α) περί της εφαρμογής της συμφωνίας του Σένγκεν της 14ης Ιουνίου 1985[2], οι αποφάσεις SCH/Com-ex (98)56[3] και SCH/Com-ex (99)14[4] θέσπισαν το εγχειρίδιο ταξιδιωτικών εγγράφων που επιτρέπουν στον κάτοχό τους τη διέλευση των εξωτερικών συνόρων και τα οποία έγγραφα μπορεί να διαθέτουν θεώρηση. Αυτές οι αποφάσεις πρέπει να προσαρμοστούν στο θεσμικό και νομικό πλαίσιο της Ευρωπαϊκής Ένωσης.2.  Οι πίνακες ταξιδιωτικών εγγράφων που εκδίδονται από τρίτα κράτη πρέπει να παρακολουθούνται συστηματικά για να εξασφαλισθεί πως οι αρχές των κρατών μελών που ασχολούνται με τη διεκπεραίωση των αιτήσεων θεώρησης και με τον έλεγχο των συνόρων θα έχουν στην διάθεσή τους ακριβείς πληροφορίες σχετικά με τα ταξιδιωτικά έγγραφα που φέρουν οι υπήκοοι τρίτων χωρών. Οι ανταλλαγές πληροφοριών μεταξύ των κρατών μελών σχετικά με τα ταξιδιωτικά έγγραφα που χορηγούνται και σχετικά με την αναγνώριση αυτών των ταξιδιωτικών εγγράφων από τα κράτη μέλη, καθώς και η διάθεση όλων αυτών στο κοινό θα πρέπει να εκσυγχρονιστούν και να γίνουν πιο αποτελεσματικές.3.  Σύμφωνα με το άρθρο 48 παράγραφος 1 στοιχείο γ) του κανονισμού (ΕΚ) 810/2009 του Ευρωπαϊκού Κοινοβουλίου και του Συμβουλίου της 13ης Ιουλίου 2009 για τη θέσπιση κοινοτικού κώδικα θεωρήσεων[5], πρέπει να καταρτιστεί ένας διεξοδικός κατάλογος των ταξιδιωτικών εγγράφων που χορηγήθηκαν από τη χώρα υποδοχής στο πλαίσιο της επιτόπιας συνεργασίας του Σένγκεν.4.  Τη δημιουργία ενός μηχανισμού που θα εξασφαλίζει τη συνεχή ενημέρωση του καταλόγου ταξιδιωτικών εγγράφων, που θα επιτρέπει μια από κοινού τεχνική αξιολόγηση των ταξιδιωτικών εγγράφων, τα οποία περιλαμβάνονται στον κατάλογο, όπου αυτό είναι απαραίτητο, και που θα υποχρεώνει τα κράτη μέλη να εκφράζουν τη θέση τους σχετικά με την αναγνώριση ή τη μη αναγνώριση αυτών των εγγράφων.5.  Τα κράτη μέλη είναι και πρέπει να παραμείνουν αρμόδια για την αναγνώριση ταξιδιωτικών εγγράφων που επιτρέπουν τη διέλευση των εξωτερικών συνόρων και τη θέση θεωρήσεων.6.  Τα κράτη μέλη πρέπει να γνωστοποιήσουν τη θέση τους σχετικά με όλα τα ταξιδιωτικά έγγραφα και να καταβάλουν κάθε προσπάθεια να εναρμονίσουν τις θέσεις τους ως προς τα διαφορετικά είδη ταξιδιωτικών εγγράφων.7.  Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[6].8.  Όσον αφορά την Ισλανδία και τη Νορβηγία, η παρούσα απόφαση συνιστά ανάπτυξη των διατάξεων του κεκτημένου του Σένγκεν, κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης, την Δημοκρατία της Ισλανδίας και το Βασίλειο της Νορβηγίας σχετικά με τη σύνδεση αυτών των δύο κρατών με την υλοποίηση, την εφαρμογή και την ανάπτυξη του κεκτημένου του Σένγκεν[7], το οποίο εμπίπτει στον τομέα που αναφέρεται στο άρθρο 1, σημεία Α, Β και Γ της απόφασης 1999/437/ΕΚ του Συμβουλίου της 17ης Μαΐου 1999 σχετικά με ορισμένες λεπτομέρειες της εφαρμογής της συγκεκριμένης συμφωνίας[8].9.  Όσον αφορά την Ελβετία, η παρούσα απόφαση συνιστά ανάπτυξη των διατάξεων του κεκτημένου του Σένγκεν, κατά την έννοια της συμφωνίας που συνήφθη μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν[9], το οποίο εμπίπτει στον τομέα που αναφέρεται στο άρθρο 1 στοιχεία Α, Β και Γ της απόφασης 1999/437/ΕΚ του Συμβουλίου, σε συνδυασμό με το άρθρο 3 της απόφασης 2008/146/ΕΚ του Συμβουλίου[10].10.  Όσον αφορά το Λιχτενστάιν, η παρούσα απόφαση συνιστά ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου που υπεγράφη μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία που συνήφθη μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν, το οποίο εμπίπτει στον τομέα που αναφέρεται στο άρθρο 1 στοιχεία Α, Β και Γ της απόφασης 1999/437/ΕΚ του Συμβουλίου, σε συνδυασμό με το άρθρο 3 της απόφασης 2008/261/ΕΚ του Συμβουλίου[11].11.  Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο είναι προσαρτημένο στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας πράξης και, επομένως, δεν δεσμεύεται από αυτήν ούτε υπόκειται στην εφαρμογή της. Επειδή η παρούσα πράξη αποσκοπεί στην ανάπτυξη του κεκτημένου του Σένγκεν κατ' εφαρμογή των διατάξεων του τίτλου V της συνθήκης για τη λειτουργία της Ευρωπαϊκής Ένωσης, η Δανία, σύμφωνα με το άρθρο 5 του προαναφερθέντος πρωτοκόλλου, θα αποφασίσει εντός εξαμήνου από τη θέσπιση της παρούσας πράξης από το Συμβούλιο, εάν θα ενσωματώσει αυτήν την απόφαση στο εθνικό της δίκαιο.12.  Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στο οποίο δεν συμμετέχει το Ηνωμένο Βασίλειο σύμφωνα με την απόφαση 2000/365/ΕΚ του Συμβουλίου της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βόρειας Ιρλανδίας να συμμετάσχει σε ορισμένες από τις διατάξεις του κεκτημένου του Σένγκεν[12]. Επομένως, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.13.  Η παρούσα απόφαση συνιστά ανάπτυξη των διατάξεων του κεκτημένου του Σένγκεν, στο οποίο η Ιρλανδία δεν συμμετέχει, σύμφωνα με την απόφαση 2002/192/EΚ του Συμβουλίου της 28ης Φεβρουαρίου 2002 σχετικά με το αίτημα της Ιρλανδίας να συμμετάσχει σε ορισμένες από τις διατάξεις του κεκτημένου του Σένγκεν[13]. Επομένως, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.14.  Σε ό,τι αφορά την Κύπρο, η παρούσα απόφαση συνιστά πράξη που βασίζεται στο κεκτημένο του Σένγκεν ή που άλλως σχετίζεται με αυτό, κατά την έννοια του άρθρου 3 παράγραφος 2 της πράξης προσχώρησης του 2003.15.  Η παρούσα απόφαση αποτελεί πράξη βασιζόμενη στο κεκτημένο του Σένγκεν ή άλλως σχετιζόμενη με αυτό κατά την έννοια του άρθρου 4 παράγραφος 2 της πράξης προσχώρησης του 2005,ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Αντικείμενο και αποστολή16.  Η παρούσα απόφαση καθορίζει τον κατάλογο ταξιδιωτικών εγγράφων, που επιτρέπουν στον κάτοχό τους τη διέλευση των εξωτερικών συνόρων, και που ενδεχομένως διαθέτουν θεώρηση, (εφεξής αναφερόμενος ως «κατάλογος ταξιδιωτικών εγγράφων») και έναν μηχανισμό για την κατάρτιση αυτού του καταλόγου.17.  Η παρούσα απόφαση εφαρμόζεται σε ταξιδιωτικά έγγραφα, όπως εθνικά διαβατήρια (κοινά διαβατήρια, διπλωματικά ή υπηρεσιακά/επίσημα ή ειδικά διαβατήρια), προσωρινά ταξιδιωτικά έγγραφα, ταξιδιωτικά έγγραφα για πρόσφυγες ή απάτριδες, ταξιδιωτικά έγγραφα που έχουν εκδοθεί από διεθνείς οργανισμούς ή άδειες διέλευσης.Άρθρο 2Κατάρτιση καταλόγου ταξιδιωτικών εγγράφων18.  Η επιτροπή θα καταρτίσει κατάλογο ταξιδιωτικών εγγράφων με τη βοήθεια των κρατών μελών και με βάση τις πληροφορίες που έχουν συλλεχθεί στο πλαίσιο της επιτόπιας συνεργασίας Σένγκεν, όπως αναφέρεται στο άρθρο 48 παράγραφος 1 στοιχείο γ) του κανονισμού (ΕΚ) αριθ. 810/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009 , για τη θέσπιση κοινοτικού κώδικα θεωρήσεων.19.  Ο κατάλογος ταξιδιωτικών εγγράφων θα καταρτιστεί σύμφωνα με τη διαδικασία του άρθρου 7 παράγραφος 2.Άρθρο 3Διάρθρωση του καταλόγου20.  Ο κατάλογος θα αποτελείται από τρία μέρη.21.  Το μέρος I θα αποτελείται από ταξιδιωτικά έγγραφα που χορηγούνται από τρίτες χώρες και εδαφικές οντότητες όπως αναφέρονται στα παραρτήματα I και II του κανονισμού (ΕΚ) αριθ. 539/2001 του Συμβουλίου της 15ης Μαρτίου 2001 περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή[14].22.  Το μέρος II θα αποτελείται από τα ακόλουθα ταξιδιωτικά έγγραφα που χορηγούνται από τα κράτη μέλη της Ευρωπαϊκής Ένωσης:α) ταξιδιωτικά έγγραφα που χορηγούνται σε υπηκόους τρίτων χωρών,β) ταξιδιωτικά έγγραφα που χορηγούνται σε πρόσφυγες βάσει της Σύμβασης των Ηνωμένων Εθνών περί του καθεστώτος των προσφύγων της 28ης Ιουλίου 1951,γ) ταξιδιωτικά έγγραφα που χορηγούνται σε απάτριδες βάσει της Σύμβασης των Ηνωμένων Εθνών σχετικά με το καθεστώς του ανιθαγενούς της 28ης Σεπτεμβρίου 1954,δ) ταξιδιωτικά έγγραφα που χορηγούνται από το Ηνωμένο Βασίλειο σε βρετανούς πολίτες που δεν έχουν την ιδιότητα υπηκόου του Ηνωμένου Βασιλείου της Μεγάλης Βρετανίας και της Βόρειας Ιρλανδίας για τους σκοπούς του ενωσιακού δικαίου.23.  Το μέρος III αποτελείται από ταξιδιωτικά έγγραφα που χορηγούνται από διεθνείς οργανισμούς.24.  Κατά γενικό κανόνα, η καταχώρηση στον κατάλογο ενός ταξιδιωτικού εγγράφου ισχύει για όλες τις σειρές αυτού του ταξιδιωτικού εγγράφου, οι οποίες εξακολουθούν να ισχύουν.25.  Εάν μια τρίτη χώρα δεν εκδίδει ένα συγκεκριμένο τύπο ταξιδιωτικού εγγράφου, αυτό επισημαίνεται με την αναγραφή στον κατάλογο της ένδειξης «δεν εκδίδεται».Άρθρο 4Κοινοποίηση της αναγνώρισης ή της μη αναγνώρισης των ταξιδιωτικών εγγράφων του καταλόγου26.  Εντός προθεσμίας ενός μηνός από την κοινοποίηση του καταλόγου που αναφέρεται στο άρθρο 2 παράγραφος 1, τα κράτη μέλη κοινοποιούν στην Επιτροπή τη θέση τους σχετικά με την αναγνώριση ή την μη αναγνώριση των ταξιδιωτικών εγγράφων.27.  Στο πλαίσιο της επιτροπής , η οποία αναφέρεται στο άρθρο 7 παράγραφος 1, τα κράτη μέλη ανταλλάσουν πληροφορίες σχετικά με τους λόγους της αναγνώρισης ή της μη αναγνώρισης συγκεκριμένων ταξιδιωτικών εγγράφων με στόχο την εναρμόνιση των θέσεών τους.28.  Τα κράτη μέλη κοινοποιούν στην Επιτροπή όλες τις αλλαγές σχετικά με προηγούμενες κοινοποιήσεις για την αναγνώριση ή την μη αναγνώριση ενός συγκεκριμένου ταξιδιωτικού εγγράφου.Άρθρο 5Έκδοση νέων ταξιδιωτικών εγγράφων29.  Τα κράτη μέλη κοινοποιούν στην Επιτροπή τα νέα ταξιδιωτικά έγγραφα που αναφέρονται στο άρθρο 3 παράγραφος 3 στοιχεία α) έως γ).30.  Τα κράτη μέλη ενημερώνουν την Επιτροπή σχετικά με τα νέα ταξιδιωτικά έγγραφα που εκδίδονται από τρίτες χώρες, από τα κράτη μέλη και από τους διεθνείς οργανισμούς που αναφέρονται στο άρθρο 3 παράγραφος 2, στο άρθρο 3 παράγραφος 3 στοιχείο δ) και στο άρθρο 3 παράγραφος 4.31.  Η Επιτροπή ενημερώνει τον κατάλογο με βάση τις ληφθείσες κοινοποιήσεις και πληροφορίες και καλεί τα κράτη μέλη να κοινοποιήσουν τη θέση τους σχετικά με την αναγνώριση ή την μη αναγνώριση σύμφωνα με το άρθρο 4.32.  Ο ενημερωμένος κατάλογος καταρτίζεται σύμφωνα με τη διαδικασία του άρθρου 7 παράγραφος 2.Άρθρο 6Αξιολόγηση των τεχνικών προδιαγραφών των ταξιδιωτικών εγγράφων33.  Προκειμένου να βοηθήσει τα κράτη μέλη στην αξιολόγηση των τεχνικών προδιαγραφών των ταξιδιωτικών εγγράφων, η Επιτροπή μπορεί, σύμφωνα με τη διαδικασία που ορίζεται στο άρθρο 7 παράγραφος 2, να μεριμνήσει για την τεχνική ανάλυση αυτών των ταξιδιωτικών εγγράφων.34.  Τα αποτελέσματα της τεχνικής ανάλυσης των ταξιδιωτικών εγγράφων κοινοποιούνται στα κράτη μέλη.Άρθρο 7Διαδικασία επιτροπής35.  Η Επιτροπή επικουρείται από επιτροπή (επιτροπή ταξιδιωτικών εγγράφων).36.  Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/ΕΚ του Συμβουλίου, τηρουμένων των διατάξεων του άρθρου 8 της ίδιας απόφασης.Άρθρο 8Δημοσίευση του καταλόγουΗ Επιτροπή κοινοποιεί στα κράτη μέλη τον εν λόγω κατάλογο, συμπεριλαμβανομένων των κοινοποιήσεων σύμφωνα με το άρθρο 4, και ενημερώνει το κοινό μέσω ηλεκτρονικής δημοσιεύσεως, η οποία ενημερώνεται συνεχώς.Άρθρο 9ΚαταργήσειςΟι αποφάσεις SCH/Com-ex (98) 56 και SCH/Com-ex (99) 14 καταργούνται.Άρθρο 10Έναρξη ισχύος37.  Η παρούσα απόφαση τίθεται σε ισχύ την […] ημέρα από την δημοσίευσή της στην Επίσημη Εφημερίδα της Ευρωπαϊκής Ένωσης.38.  Όλες οι διατάξεις της παρούσας απόφασης εφαρμόζονται από την ημερομηνία της έναρξης ισχύος της εκτός από το άρθρο 9, το οποίο εφαρμόζεται από την ημερομηνία της πρώτης δημοσίευσης από την Επιτροπή του καταλόγου που προβλέπεται στο άρθρο 8.Άρθρο 11Η παρούσα απόφαση απευθύνεται στα κράτη μέλη σύμφωνα με τις Συνθήκες.[…],Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ L 176 της 10/7/1999, σ. 17.[2] ΕΕ L 239 της 22/9/2000, σ. 19.[3] ΕΕ L 239 της 22/9/2000, σ. 207.[4] ΕΕ L 239 της 22/9/2000, σ. 298.[5] ΕΕ L 243 της 15.9.2009, σ.1.[6] ΕΕ L 184 της 17/7/1999, σ. 23.[7] ΕΕ L 176 της 10/7/1999, σ. 36.[8] ΕΕ L176 της 10.7.1999, σ. 31.[9] ΕΕ L 53 της 27.2.2008, σ.52.[10] ΕΕ L 53 της 27/2/2008, σ. 1.[11] ΕΕ L 83 της 26/3/2008, σ. 3.[12] ΕΕ L 131 της 1/6/2000, σ. 43.[13] ΕΕ L 64 της 7/3/2002, σ. 20.[14] ΕΕ L 81 της 21/3/2001, σ. 1.


Σημαντική ανακοίνωση νομικού περιεχομένου

|

52005PC0168

Αποφασης του Συμβουλίου σχετικά με την προσωρινή απαγόρευση της χρήσης και της πώλησης στην Αυστρία γενετικώς τροποποιημένου αραβόσιτου (Zea mays L. line MON 810) σύμφωνα με την οδηγία 2001/18/EΚ  /* COM/2005/0168 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.4.2005COM(2005) 168 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και της πώλησης στην Αυστρία γενετικώς τροποποιημένου αραβόσιτου ( Zea mays L. line MON 810) σύμφωνα με την οδηγία 2001/18/EΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Χορηγήθηκε άδεια για τη διάθεση στην αγορά γενετικώς τροποποιημένου αραβοσίτου ( Zea mays L. σειρά MON 810), με την απόφαση 98/294/EΚ της Επιτροπής της 22ας Απριλίου 1998 σύμφωνα με την οδηγία 90/220/EΟΚ του Συμβουλίου.2. Στις 3 Αυγούστου 1998 οι γαλλικές αρχές χορήγησαν άδεια εμπορικής διακίνησης του ως άνω προϊόντος.3. Σύμφωνα με το άρθρο 35 παράγραφος 1 της οδηγίας 2001/18/ΕΚ η οποία αντικατέστησε την οδηγία 90/220/ΕΟΚ, οι διαδικασίες σχετικά με τις κοινοποιήσεις που αφορούν τη διάθεση στην αγορά γενετικώς τροποποιημένων οργανισμών και δεν έχουν ολοκληρωθεί ως τις 17 Οκτωβρίου 2002 διέπονται από τις διατάξεις της οδηγίας 2001/18/ΕΚ.4. Σύμφωνα με το άρθρο 16 της οδηγίας 90/220/EΟΚ, οι αρχές της Αυστρίας ενημέρωσαν την Επιτροπή στις 2 Ιουνίου 1999 ότι αποφάσισαν να απαγορεύσουν προσωρινά τη χρήση και πώληση του ως άνω γενετικώς τροποποιημένου αραβοσίτου και εξέθεσαν τους λόγους επί τους οποίους βάσισαν την εν λόγω απόφαση.5. Η Επιστημονική Επιτροπή για τα Φυτά (Φυτοϋγειονομική Επιστημονική Επιτροπή) θεώρησε ότι οι πληροφορίες που υπέβαλε η Αυστρία δεν αποτελούν νέες σχετικές επιστημονικές αποδείξεις που δεν είχαν δεόντως ληφθεί υπόψη κατά την αρχική αξιολόγηση του φακέλου και ως εκ τούτου δεν θα μπορούσαν να οδηγήσουν στην αναθεώρηση της αρχικής της γνώμης για το εν λόγω προϊόν.6. Στις 9 Ιανουοαρίου καθώς και στις 9 και 17 Φεβρουαρίου 2004 η Αυστρία υπέβαλε στην Επιτροπή επιπλέον πληροφορίες για να υποστηρίξει τα εκ μέρους της ληφθέντα εθνικά μέτρα όσον αφορά τον αραβόσιτο της σειράς MON 810.7. Η Ευρωπαϊκή Αρχή για την Ασφάλεια των Τροφίμων θεώρησε ότι οι πληροφορίες που υπέβαλε η Αυστρία δεν αποτελούσαν νέες επιστημονικές αποδείξεις που θα μπορούσαν να ακυρώσουν την ήδη διενεργηθείσα αξιολόγηση περιβαλλοντικών κινδύνων για τον αραβόσιτο της σειράς MON 810 και ως εκ τούτου δεν θα μπορούσαν να δικαιολογήσουν την απαγόρευση της χρήσης και της πώλησης του εν λόγω προϊόντος στην Αυστρία.8. Σε ανάλογες περιπτώσεις το άρθρο 23 της οδηγίας 2001/18/EΚ υποχρεώνει την Επιτροπή να λάβει απόφαση σύμφωνα με τις διαδικασίες που ορίζονται στο άρθρο 30 παράγραφος 2 της οδηγίας για τις οποίες ισχύουν τα άρθρα 5 και 7 της απόφασης 1999/468/EΚ, έχοντας υπόψη τις αντίστοιχες διατάξεις του άρθρου 8.9. Δεδομένου ότι η Φυτοϋγειονομική Επιτροπή και η ΕΑΑΤ θεώρησαν ότι το προϊόν δεν αποτελεί κίνδυνο για την υγεία του ανθρώπου ή το περιβάλλον, η Επιτροπή εκπόνησε σχέδιο απόφασης με την οποία καλούσε την Αυστρία να ανακαλέσει τα μέτρα που είχε λάβει όσον αφορά τον αραβόσιτο της σειράς MON 810.10. Σύμφωνα με το άρθρο 5 παράγραφος 2 της απόφασης 1999/468/ΕΚ το σχέδιο της απόφασης υποβλήθηκε, για γνωμοδότηση στην επιτροπή η οποία συγκροτήθηκε δυνάμει του άρθρου 30 της οδηγίας 2001/18/ΕΚ.11. Η ως άνω επιτροπή δεν εξέδωσε απόφαση παρά την πραγματοποιηθείσα διαβούλευση στις 29 Νοεμβρίου 2004 με αποτέλεσμα η Επιτροπή, σύμφωνα με το άρθρο 5 παράγραφος 4 της απόφασης 1999/468/ΕΚ να καλείται να υποβάλει πάραυτα στο Συμβούλιο πρόταση σχετικά με τα μέτρα που πρέπει να ληφθούν και να υποχρεούται να ενημερώσει σχετικά το Ευρωπαϊκό Κοινοβούλιο.12. Το άρθρο 5 παράγραφος 6 της απόφασης 1999/468/ΕΚ προβλέπει ότι το Συμβούλιο δύναται, εφόσον αυτό κρίνεται σκόπιμο ενόψει οιασδήποτε ανάλογης θέσης, να ενεργήσει με ειδική πλειοψηφία εντός τριμήνου προθεσμίας σύμφωνα με το άρθρο 30 παράγραφος 2 της οδηγίας 2001/18/ΕΚ. Εάν εντός της ως άνω τριμήνου περιόδου, το Συμβούλιο αποφασίσει με ειδική πλειοψηφία ότι αντιτίθεται στην πρόταση, η Επιτροπή οφείλει να την επανεξετάσει ενώ εάν, μετά την εκπνοή της ως άνω προθεσμίας, το Συμβούλιο δεν έχει εγκρίνει την προτεινόμενη εκτελεστική πράξη ούτε έχει δηλώσει ότι αντιτίθεται σε αυτήν, η προτεινόμενη πράξη εφαρμογής εγκρίνεται από την Επιτροπή.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και της πώλησης στην Αυστρία γενετικώς τροποποιημένου αραβόσιτου ( Zea mays L. line MON 810) σύμφωνα με την οδηγία 2001/18/EΚ(Κείμενο που ενδιαφέρει τον ΕΟΧ)(Αυθεντικό θεωρείται μόνο το γερμανικό κείμενο)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2001/18/EΚ του Ευρωπαϊκού Κοινοβουλίου και του Συμβουλίου της 12ης Μαρτίου 2001 για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/EΟΚ[1] του Συμβουλίου, και ιδίως το άρθρο 23 παράγραφος 2,την πρόταση της Επιτροπής,Εκτιμώντας τα εξής:(1) Με την απόφαση 98/294/EΚ της Επιτροπής της 22ας Απριλίου 1998 για τη διάθεση στην αγορά γενετικώς τροποποιημένου αραβοσίτου (Zea mays L. line MON 810), σύμφωνα με την οδηγία 90/220/EΟΚ[2] του Συμβουλίου εγκρίθηκε η διακίνηση του εν λόγω προϊόντος στην αγορά.(2) Στις 3 Αυγούστου 1998 οι γαλλικές αρχές χορήγησαν άδεια για την διακίνηση στην αγορά του ως άνω προϊόντος.(3) Σύμφωνα με το άρθρο 35 παράγραφος 1 της οδηγίας 2001/18/EΚ που αντικατέστησε την οδηγία 90/220/EΟΚ[3] οι διαδικασίες που αφορούν τις κοινοποιήσεις σχετικά με τη διάθεση στην αγορά γενετικώς τροποποιημένων οργανισμών που δεν έχουν ολοκληρωθεί μέχρι τις 17 Οκτωβρίου 2002 διέπονται από τις διατάξεις της οδηγίας 2001/18/EΚ.(4) Στις 2 Ιουνίου 1999 η Αυστρία ενημέρωσε την Επιτροπή σχετικά με την απόφασή της να απαγορεύσει προσωρινά τη χρήση και πώληση αυτού του είδους γενετικώς τροποποιημένου αραβοσίτου και εξέθεσε τους λόγους στους οποίους βάσισε την εν λόγω απόφασή της σύμφωνα με το άρθρο 16 παράγραφος 1 της οδηγίας 90/220/EΟΚ.(5) Η Φυτοϋγειονομική Επιστημονική Επιτροπή θεώρησε ότι οι πληροφορίες που υπέβαλε η Αυστρία δεν αποτελούν νέες σχετικές επιστημονικές αποδείξεις που δεν είχαν ληφθεί υπόψη κατά την αρχική αξιολόγηση του φακέλου και ότι δεν θα μπορούσαν να προκαλέσουν επανεξέταση της αρχικής της γνώμης για το εν λόγω προϊόν.(6) Στις 9 Ιανουαρίου καθώς και στις 9 και 17 Φεβρουαρίου 2004 η Αυστρία υπέβαλε στην Επιτροπή συμπληρωματικές πληροφορίες που κατά τη γνώμη της συνηγορούσαν υπέρ των εθνικών μέτρων για την ποικιλία MON 810 του αραβοσίτου.(7) Η Ευρωπαϊκή Αρχή για την Ασφάλεια των Τροφίμων θεώρησε ότι οι πληροφορίες που υπέβαλε η Αυστρία δεν αποτελούν νέες επιστημονικές αποδείξεις που θα μπορούσαν να ακυρώσουν την αξιολόγηση περιβαλλοντικού κινδύνου που έχει πραγματοποιηθεί για την ποικιλία MON 810 του αραβοσίτου και κατά συνέπεια δεν θα μπορούσαν να δικαιολογήσουν την απαγόρευση της χρήσης και της πώλησης του προϊόντος αυτού στην Αυστρία.(8) Υπό τις παρούσες συνθήκες δεν συντρέχουν λόγοι να θεωρηθεί ότι το εν λόγω προϊόν αποτελεί κίνδυνο για την ανθρώπινη υγεία και το περιβάλλον.(9) Κατά συνέπεια η Αυστρία οφείλει να καταργήσει τα ως άνω μέτρα.(10) Η επιτροπή που συγκροτήθηκε βάσει του άρθρου 30 της οδηγίας 2001/18/EΟΚ δεν γνωμοδότησε σχετικά με τα μέτρα που προέβλεπε η πρόταση απόφασης της Επιτροπής, παρά την αντίστοιχη διαβούλευση στις 29 Νοεμβρίου 2004, σύμφωνα με τη διαδικασία που προβλέπεται στο άρθρο 30 παράγραφος 2 της ως άνω οδηγίας,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα μέτρα που έλαβε η Αυστρία για την απαγόρευση της χρήσης και της πώλησης γενετικώς τροποποιημένου αραβοσίτου του οποίου έχει εγκριθεί η διακίνηση στην αγορά βάσει της οδηγίας 98/294/EΚ δεν θεωρούνται δικαιολογημένα βάσει των διατάξεων του άρθρου 23 της οδηγίας 2001/18/EΚ.Άρθρο 2Η Αυστρία θα λάβει τα απαραίτητα μέτρα για να συμμορφωθεί προς την παρούσα απόφαση το αργότερο 20 ημέρες μετά από την κοινοποίησή της.Άρθρο 3Η παρούσα απόφαση απευθύνεται στην Δημοκρατία της Αυστρίας.Βρυξέλλες, 2005.Για το ΣυμβούλιοΟ Πρόεδρος

[1] ΕΕ L 106, 17.4.2001, σ. 1

[2] ΕΕ L 131, 5.5.1998, σ. 32

[3] ΕΕ L 117, 8.5.1990, σ. 15


Avis juridique important

|

52001PC0515

Πρόταση Απόφασης του Συμβουλίου σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Μάλτας όσον αφορά τα ψάρια και τα προϊόντα της αλιείας, υπό μορφή πρόσθετου πρωτοκόλλου που συμπληρώνη τη συμφωνία την εγκαθίδρυση σύνδεσης ,μεταξύ της Ευρωπαϊκής Οικονομικής Κοινότητας και της Μάλτας  /* COM/2001/0515 τελικό - ACC 2001/0206 */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Μάλτας όσον αφορά τα ψάρια και τα προϊόντα της αλιείας, υπό μορφή πρόσθετου πρωτοκόλλου που συμπληρώνει τη συμφωνία για την εγκαθίδρυση σύνδεσης μεταξύ της Ευρωπαϊκής Οικονομικής Κοινότητας και της Μάλτας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 4 Απριλίου 2001, το Συμβούλιο εξουσιοδότησε την Επιτροπή να αρχίσει διαπραγματεύσεις με τη Μάλτα εξ ονόματος της Κοινότητας για την περαιτέρω ελευθέρωση του αμοιβαίου εμπορίου στον τομέα των ψαριών και των προϊόντων αλιείας.Οι διαπραγματεύσεις με τη Μάλτα διεξήχθησαν στις 23 Απριλίου. Τα δύο μέρη συμφώνησαν ως προς έναν μηχανισμό απλών, σταδιακών και αμοιβαίων δασμολογικών παραχωρήσεων. Οι λεπτομέρειες των διμερών παραχωρήσεων διευκρινίζονται στα συμφωνηθέντα πρακτικά που υπογράφηκαν από κάθε προϊστάμενο αντιπροσωπείας.Η Μάλτα έχει ήδη καταργήσει όλους τους εισαγωγικούς δασμούς (και παρόμοια χρηματοδοτικά μέσα, με εξαίρεση τον ΦΠΑ) για τις εισαγωγές ψαριών και προϊόντων αλιείας από την Κοινότητα. Η Κοινότητα έχει μεγάλο εμπορικό πλεόνασμα έναντι της Μάλτας στον τομέα της αλιείας ενώ τα μεγαλύτερα εξαγωγικά συμφέροντα της Μάλτας συνδέονται με τα προϊόντα που βασίζονται στα λαβράκια και τις σπαρίδες θάλασσας, τα οποία προέρχονται εξ ολοκλήρου από πρώτες ύλες που εισάγονται από την Κοινότητα.Υπό τις συνθήκες αυτές, όσον αφορά τα λαβράκια, τις σπαρίδες θάλασσας και τις τσιπούρες, συμφωνήθηκε ότι η Κοινότητα θα καθορίσει κοινή δασμολογική ποσόστωση για τα είδη αυτά. Η δασμολογική ποσόστωση, η οποία βασίζεται στο παραδοσιακό εμπόριο, θα είναι 1500 τόνοι με δασμό 7,5% κατά την έναρξη ισχύος της παρούσας συμφωνίας. Η ποσόστωση αυτή θα αυξηθεί σε 1750 τόνους με μηδενικό δασμό ένα έτος μετά την έναρξη ισχύος της παρούσας συμφωνίας και θα καταργηθεί δύο έτη μετά την έναρξη ισχύος της ίδιας συμφωνίας.Από την ημερομηνία έναρξης ισχύος της παρούσας συμφωνίας, θα εφαρμόζεται μείωση κατά ένα τρίτο των δασμών που εφαρμόζονται σε όλα τα άλλα ψάρια και προϊόντα της αλιείας που καλύπτονται από τον ορισμό του κανονισμού (ΕΚ) αριθ. 104/2000. Το επόμενο έτος θα εφαρμοστεί νέα μείωση κατά ένα τρίτο. Δύο έτη μετά την έναρξη ισχύος της συμφωνίας, θα ελευθερωθεί πλήρως το εμπόριο για όλα τα ψάρια και τα προϊόντα της αλιείας.Η Επιτροπή είναι της γνώμης ότι τα αποτελέσματα των τεχνικών διαπραγματεύσεων είναι αποδεκτά και ότι θα επιτρέψουν να καθιερωθεί σταδιακά η πλήρης ελευθέρωση του εμπορίου, χωρίς ιδιαίτερες διοικητικές δυσχέρειες.Με βάση τα ανωτέρω, το Συμβούλιο καλείται να εκδώσει την παρούσα απόφαση για προσθήκη στη συμφωνία σύνδεσης με τη Δημοκρατία της Μάλτας πρωτοκόλλου σχετικά με εμπορικές παραχωρήσεις στον τομέα της αλιείας.2001/0206 (ACC)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Μάλτας όσον αφορά τα ψάρια και τα προϊόντα της αλιείας, υπό μορφή πρόσθετου πρωτοκόλλου που συμπληρώνει τη συμφωνία για την εγκαθίδρυση σύνδεσης μεταξύ της Ευρωπαϊκής Οικονομικής Κοινότητας και της ΜάλταςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση,την πρόταση της Επιτροπής,Εκτιμώντας τα εξής:(1) Κρίνεται σκόπιμο να συμπληρωθεί, με πρόσθετο πρωτόκολλο, η ευρωπαϊκή συμφωνία για την εγκαθίδρυση σύνδεσης μεταξύ της Ευρωπαϊκής Οικονομικής Κοινότητας και της Μάλτας [1], αφετέρου, ώστε να εξασφαλιστούν προτιμησιακοί όροι για την εισαγωγή στην Κοινότητα ορισμένων ψαριών και προϊόντων αλιείας καταγωγής Δημοκρατίας της Μάλτας, και για την εισαγωγή στη Δημοκρατία της Μάλτας ορισμένων ψαριών και προϊόντων αλιείας καταγωγής Κοινότητας.[1]  ΕΕ L61 της 14.3.1971, σ 3.(2) Προς το σκοπό αυτό, πρέπει να προστεθεί στην εν λόγω συμφωνία σύνδεσης ένα νέο πρωτόκολλο το οποίο θα καθορίζει τις εμπορικές ρυθμίσεις για ορισμένα ψάρια και προϊόντα της αλιείας.(3) Πρέπει να εγκριθεί η συμφωνία υπό μορφή πρωτοκόλλου,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας συμφωνία μεταξύ της Ευρωπαϊκής Κοινότητας και της Δημοκρατίας της Μάλτας όσον αφορά τα ψάρια και τα προϊόντα της αλιείας, υπό μορφή πρόσθετου πρωτοκόλλου που συμπληρώνει τη συμφωνία για την εγκαθίδρυση σύνδεσης μεταξύ της Ευρωπαϊκής Οικονομικής Κοινότητας και της Μάλτας.Το κείμενο της συμφωνίας υπό μορφή πρωτοκόλλου επισυνάπτεται στην παρούσα απόφαση.Άρθρο 2Ανοίγεται μια δασμολογική ποσόστωση με αύξοντα αριθμό 09.1461, που θα καλύπτει τους 12 πρώτους μήνες της συμφωνίας, για 1500 τόνους λαυρακιών (Dicentrarchus labrax), σπαρίδων θάλασσας (Dentex dentex και Pagellus spp.) και τσιπούρων (Sparus aurata) που υπάγονται στους κωδικούς 0302 69 94, 0302 69 91 και 0302 69 95, με δασμό 7,5%, καταγωγής Μάλτας. Το επόμενο έτος η ποσόστωση θα ρυθμισθεί σε 1750 τόνους με μηδενικό δασμό . Η διαχείριση της εν λόγω δασμολογικής ποσόστωσης γίνεται από την Επιτροπή σύμφωνα με τις διατάξεις των άρθρων 308α και 308β του κανονισμού (ΕΚ) αριθ. 2454/93 [2].[2]  ΕΕ L 253, 11.10.1993, σ. 1. Κανονισμός όπως τροποποιήθηκε τελευταία από τον κανονισμό (EΚ) αριθ. 993/2001, (ΕΕ αριθ. L 141, 28.05.2001, σ. 1).Άρθρο 3Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΜΑΛΤΑΣ ΟΣΟΝ ΑΦΟΡΑ ΤΑ ΨΑΡΙΑ ΚΑΙ ΤΑ ΠΡΟΪΟΝΤΑ ΑΛΙΕΙΑΣ, ΥΠΟ ΜΟΡΦΗ ΠΡΟΣΘΕΤΟΥ ΠΡΩΤΟΚΟΛΛΟΥ ΠΟΥ ΣΥΜΠΛΗΡΩΝΕΙ ΤΗ ΣΥΜΦΩΝΙΑ ΓΙΑ ΤΗΝ ΕΓΚΑΘΙΔΡΥΣΗ ΣΥΝΔΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ ΚΑΙ ΤΗΣ ΜΑΛΤΑΣΣΧΕΔΙΟ ΠΡΟΣΘΕΤΟΥ ΠΡΩΤΟΚΟΛΛΟΥΓΙΑ ΤΟΝ ΚΑΘΟΡΙΣΜΟ ΕΜΠΟΡΙΚΩΝ ΡΥΘΜΙΣΕΩΝ ΓΙΑ ΟΡΙΣΜΕΝΑ ΨΑΡΙΑ ΚΑΙ ΠΡΟΪΟΝΤΑ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΜΑΛΤΑΣΗ ΕΥΡΩΠΑΪΚΗ ΚΟΙΝΟΤΗΤΑ, εφεξής καλούμενη "η Κοινότητα", αφενός, καιΗ ΔΗΜΟΚΡΑΤΙΑ ΤΗΣ ΜΑΛΤΑΣ, εφεξής καλούμενη "Mάλτα", αφετέρου,ΕΚΤΙΜΩΝΤΑΣ ΟΤΙ η συμφωνία για την εγκαθίδρυση σύνδεσης μεταξύ των Ευρωπαϊκών Οικονομικών Κοινοτήτων και της Μάλτας, αφετέρου, εφεξής καλούμενη 'η συμφωνία σύνδεσης", υπεγράφη στη Βαλέτα στις 5 Δεκεμβρίου 1970 και άρχισε να ισχύει τον Απρίλιο του 1971.ΕΚΤΙΜΩΝΤΑΣ ΟΤΙ ο κανονισμός (ΕΚ) αριθ. 3010/95 του Συμβουλίου για την πλήρη ή μερική αναστολή των τελωνειακών δασμών επί ορισμένων προϊόντων καταγωγής Μάλτας που υπάγονται στα κεφάλαια 1 έως 24 τροποποιήθηκε τελευταία από τον κανονισμό (ΕΚ) αριθ. 779/98 του Συμβουλίου.ΕΚΤΙΜΩΝΤΑΣ ΟΤΙ διεξήχθησαν και ολοκληρώθηκαν επιτυχώς τεχνικές διαπραγματεύσεις μεταξύ της Κοινότητας και της Μάλτας, με βάση το άρθρο 2 της συμφωνίας σύνδεσης, για την παροχή αμοιβαίων δασμολογικών παραχωρήσεων στον τομέα της αλιείας.ΕΚΤΙΜΩΝΤΑΣ ΟΤΙ, σύμφωνα με τους όρους του άρθρου 3 παράγραφος 2 της εν λόγω συμφωνίας σύνδεσης, τα ψάρια και τα προϊόντα της αλιείας καταγωγής Κοινότητας εισάγονται με ατέλεια στη Μάλτα.ΕΚΤΙΜΩΝΤΑΣ ΟΤΙ οι παραχωρήσεις που υπήρξαν αντικείμενο διαπραγματεύσεων στον τομέα της αλιείας θα επηρεάσουν τις διμερείς παραχωρήσεις που προβλέπονται στον πλαίσιο της συμφωνίας σύνδεσης, οι οποίες, κατά συνέπεια, θα πρέπει να τροποποιηθούν με πρωτόκολλο για την αναπροσαρμογή των εμπορικών πτυχών της συμφωνίας.ΕΚΤΙΜΩΝΤΑΣ ΟΤΙ η Κοινότητα και η Μάλτα συμφώνησαν επίσης σχετικά με μια απλή διοικητική διαδικασία για τη σταδιακή εφαρμογή, το συντομότερο δυνατό, των δασμολογικών παραχωρήσεων που υπήρξαν αντικείμενο διαπραγματεύσεων.ΑΠΟΦΑΣΙΖΟΥΝ να εφαρμόσουν τις συμφωνηθείσες δασμολογικές παραχωρήσεις ενόψει της πλήρους ελευθέρωσης του εμπορίου για όλα τα ψάρια και τα προϊόντα της αλιείας:Άρθρο 1Από την ημερομηνία ενάρξεως ισχύος του παρόντος πρωτοκόλλου, η Κοινότητα μειώνει κατά το ένα τρίτο τους δασμούς που εφαρμόζονται στα ψάρια και τα προϊόντα της αλιείας, όπως ορίζονται στο άρθρο 1 του κανονισμού (ΕΚ) αριθ. 104/2000 του Συμβουλίου, άλλα από εκείνα που αναφέρονται στο άρθρο 2.Ένα έτος μετά την ημερομηνία ενάρξεως ισχύος του παρόντος πρωτοκόλλου, η Κοινότητα μειώνει εκ νέου κατά ένα τρίτο τους δασμούς που εφαρμόζονταν κατά την έναρξη ισχύος του παρόντος πρωτοκόλλου.Δύο έτη μετά την έναρξη ισχύος του παρόντος πρωτοκόλλου, τα δύο μέρη θα ελευθερώσουν πλήρως το εμπόριο για όλα τα ψάρια και τα προϊόντα της αλιείας, συμπεριλαμβανομένων των προϊόντων που αναφέρονται στο άρθρο 2.Άρθρο 2Από την ημερομηνία ενάρξεως ισχύος του παρόντος πρωτοκόλλου, η Κοινότητα θα ανοίξει κοινοτική δασμολογική ποσόστωση 1 500 τόνων με δασμό 7,5% για τα λαβράκια (Dicentrarchus labrax), τις σπαρίδες θάλασσας (Dentex dentex, και Pagellus spp.) και τις τσιπούρες (Sparus aurata) που υπάγονται αντίστοιχα στους κωδικούς 0302 69 94, 0302 69 61 και 0302 69 95 καταγωγής Μάλτας. Το επόμενο έτος, η δασμολογική ποσόστωση θα ανέλθει σε 1750 τόνους με μηδενικό δασμό. Η δασμολογική αυτή ποσόστωση θα καταργηθεί δύο έτη αργότερα.Οι διατάξεις του άρθρου 1 εφαρμόζονται στις ποσότητες που εισάγονται στην Κοινότητα πέραν των δασμολογικών ποσοστώσεων.Άρθρο 3Οι μειώσεις που αναφέρονται στο άρθρο 1 υπολογίζονται με βάση τις κοινές μαθηματικές αρχές λαμβανομένων υπόψη των εξής:(α) για όλα τα ποσά μετά την υποδιαστολή, τα οποία είναι μικρότερα του 50 (συμπεριλαμβανομένου), γίνεται στρογγυλοποίηση προς τα κάτω προς τον πλησιέστερο ακέραιο αριθμό.(β) για όλα τα ποσά μετά την υποδιαστολή, τα οποία είναι μεγαλύτερα του 50, γίνεται στρογγυλοποίηση προς τα πάνω προς τον πλησιέστερο ακέραιο αριθμό.(γ) όλοι οι δασμοί κάτω του 2% ορίζονται αυτόματα σε 0%.Άρθρο 4Σε περίπτωση αναστολής της αίτησης προσχώρησης της Μάλτας στην Ευρωπαϊκή Ένωση, τα δύο μέρη συνέρχονται εντός έξι μηνών για να επανεξετάσουν τη συμφωνία με βάση τις νέες συνθήκες.Άρθρο 5Το παρόν πρωτόκολλο αρχίζει να ισχύει την πρώτη ημέρα του μήνα μετά την ημερομηνία κατά την οποία τα μέρη κοινοποίησαν αμοιβαία την ολοκλήρωση των εσωτερικών διαδικασιών τους.ΔΗΜΟΣΙΟΝΟΜΙΚΟ ΔΕΛΤΙΟ1. Τιτλοσ τησ δρασησΠρόταση πρόσθετου πρωτοκόλλου στη συμφωνία σύνδεσης με τη Μάλτα για την εφαρμογή συμφωνίας περί παραχωρήσεων σχετικά με τα ψάρια και τα προϊόντα της αλιείας. Οι παραχωρήσεις αυτές έχουν συμφωνηθεί και θα εφαρμοστούν για μια διετία, μέχρις ότου ελευθερωθεί πλήρως το εμπόριο των εν λόγω προϊόντων.2. Σχετικο(α) κονδυλι(ο)α του προϋπολογισμουΚεφάλαιο 12, άρθρο 1203. Νομική βάσηΆρθρο 133 σε συνδυασμό με το άρθρο 300 παράγραφος 2 της συνθήκης για την ίδρυση της Ευρωπαϊκής Κοινότητας.4. Περιγραφη τησ δρασησ4.1 Γενικός στόχοςΠλήρης ελευθέρωση του εμπορίου για τα ψάρια και τα προϊόντα της αλιείας ενόψει της προσχώρησης της Μάλτας στην Ευρωπαϊκή Κοινότητα.5. Κatataξη των δαπανων/εσοδων5.1 Είδος των εσόδωνΕισαγωγικοί δασμοί6. Ειδοσ των δαπανων/εσοδων- Η προτεινόμενη δράση θα επιφέρει μείωση των εισαγωγικών δασμών που εισπράττονται για τα ψάρια και τα προϊόντα της αλιείας καταγωγής Μάλτας.7. Δημοσιονομικές επιπτώσεις7.1 Τρόπος υπολογισμού του συνολικού κόστους της δράσης (σχέση μεταξύ επιμέρους δαπανών και συνολικού κόστους)Τα προϊόντα που εισάγονται από τη Μάλτα είναι ελάχιστα. Στον ακόλουθο πίνακα απεικονίζονται τα στοιχεία τα σχετικά με τις εισαγωγές το 1998, το 1999 και το 2000 καθώς και οι μέσοι δασμοί που έχουν καταβληθεί.Κατά μέσο όρο, εκτιμάται ότι οι εφαρμοστέοι δασμοί ανέρχονται σε 12% για τα νωπά ή διατηρημένα με απλή ψύξη ψάρια και σε 24% για τα κονσερβοποιημένα ψάρια.>ΘΕΣΗ ΠIΝΑΚΑ>Οι εισαγωγικοί δασμοί που εισπράχθηκαν το 1999 παρουσίασαν αύξηση περίπου 25% σε σχέση με το 1998. οι δασμοί που εισπράχθηκαν το 2000 παρουσίασαν αύξηση περίπου 2% σε σχέση με το 1999. Η παραγωγή των νωπών και διατηρημένων με απλή ψύξη ψαριών (λαβρακιών και ψαρίδων θάλασσας) αναμένεται να μειωθεί το 2001 και 2002. αντίθετα, οι εισαγωγές κονσερβοποιημένων ψαριών θα πρέπει να παραμείνει στο ίδιο επίπεδο του 2000. Επομένως, τα αποτελέσματα του 2002 θα μπορούσαν να είναι παρόμοια με εκείνα του 1999 για τα νωπά ψάρια και με εκείνα του 2000 για τα κονσερβοποιημένα ψάρια. Οι δύο αυτοί τομείς θα μπορούσαν να παρουσιάσουν εύλογη αύξηση 20% το 2003.7.2 Κατανομή κόστους ανά δραστηριότηταΠιστώσεις αναλήψεων υποχρεώσεων σε εκατ. EUR (σε τρέχουσες τιμές)>ΘΕΣΗ ΠIΝΑΚΑ>


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.7.2017
            COM(2017) 396 final
            2017/0172(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο του κοινού συμβουλίου CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, για την τροποποίηση του παραρτήματος IX του πρωτοκόλλου I: Υπερπόντιες χώρες και εδάφη

               ΑΙΤΙΟΛΟΓΙΚΗ ΕΚΘΕΣΗ

               1.Αντικείμενο της πρότασης

               Η παρούσα πρόταση αφορά την απόφαση για τον καθορισμό της θέσης που θα πρέπει να ληφθεί εξ ονόματος της Ένωσης στο πλαίσιο του κοινού συμβουλίου CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, ενόψει της προβλεπόμενης έγκρισης απόφασης για την τροποποίηση του παραρτήματος IX του πρωτοκόλλου I της συμφωνίας για τις υπερπόντιες χώρες και εδάφη.

               2.Πλαίσιο της πρότασης

               2.1.Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου

               Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, («η συμφωνία») έχει ως στόχο να συμβάλει στη μείωση και, ενδεχομένως, την εξάλειψη της φτώχειας μέσω της θέσπισης μιας εμπορικής εταιρικής σχέσης σύμφωνης με τον στόχο της αειφόρου ανάπτυξης, τους Αναπτυξιακούς Στόχους της Χιλιετίας και τη συμφωνία του Κοτονού.

               Η συμφωνία υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.

               2.2.Το κοινό συμβούλιο CARIFORUM-ΕΕ

               Το κοινό συμβούλιο CARIFORUM-ΕΕ είναι γενικά υπεύθυνο για τη λειτουργία και την εφαρμογή της συμφωνίας και παρακολουθεί την επίτευξη των στόχων της. Συνέρχεται σε υπουργικό επίπεδο σε τακτά διαστήματα που δεν υπερβαίνουν τη διετία. Για την επίτευξη των στόχων της εν λόγω συμφωνίας, το κοινό συμβούλιο έχει την εξουσία να λαμβάνει αποφάσεις για όλα τα θέματα που καλύπτονται από τη συμφωνία. Οι αποφάσεις που λαμβάνονται είναι δεσμευτικές για τα μέρη και τα υπογράφοντα κράτη CARIFORUM, τα οποία λαμβάνουν όλα τα απαιτούμενα μέτρα για την εφαρμογή τους σύμφωνα με την εσωτερική νομοθεσία κάθε μέρους και υπογράφοντος κράτους CARIFORUM.

               2.3.Η σχεδιαζόμενη πράξη του κοινού συμβουλίου CARIFORUM-ΕΕ

               Το κοινό συμβούλιο CARIFORUM-ΕΕ, κατά την τέταρτη συνεδρίασή του στις 17 Νοεμβρίου 2017, πρόκειται να εκδώσει απόφαση σχετικά με την τροποποίηση του παραρτήματος IX του πρωτοκόλλου I που περιλαμβάνει τον κατάλογο των υπερπόντιων χωρών και εδαφών (ΥΧΕ) («η σχεδιαζόμενη πράξη»).

               Ο στόχος της σχεδιαζόμενης πράξης είναι να διασφαλιστεί ότι ο κατάλογος των ΥΧΕ του παραρτήματος IX του πρωτοκόλλου Ι της συμφωνίας είναι ενημερωμένος και εναρμονισμένος με το παράρτημα ΙΙ της ΣΛΕΕ, λαμβάνοντας υπόψη την αλλαγή της κατάστασης των τριών περιοχών στον κατάλογο.

               Ο Άγιος Βαρθολομαίος (FR), κατέστη υπερπόντιο έδαφος συνδεδεμένο με την Ευρωπαϊκή Ένωση την 1η Ιανουαρίου 2012. Η Μαγιότ (FR) κατέστη εξόχως απόκεντρη περιοχή (ΕΑΠ) της Ευρωπαϊκής Ένωσης την 1η Ιανουαρίου 2014. Η απόφαση 2013/755/ΕΕ του Συμβουλίου για τη σύνδεση των ΥΧΕ με την Ευρωπαϊκή Ένωση, η οποία ισχύει για όλες τις ΥΧΕ που απαριθμούνται στο παράρτημα II της ΣΛΕΕ, τέθηκε επίσης σε ισχύ την 1η Ιανουαρίου 2014. Ο κατάλογος των ΥΧΕ στο παράρτημα ΙΧ του πρωτοκόλλου I της συμφωνίας θα πρέπει, επομένως, να επικαιροποιηθεί.

               Η σχεδιαζόμενη πράξη καθίσταται δεσμευτική για τα μέρη σύμφωνα με το άρθρο 229 παράγραφοι 1 και 2 της συμφωνίας.

               3.Η θέση που θα πρέπει να ληφθεί εξ ονόματος της Ένωσης

               Η συμφωνία υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.

               Η προτεινόμενη θέση που θα πρέπει να ληφθεί εξ ονόματος της Ένωσης αποσκοπεί στο να καταστεί δεσμευτική η σχεδιαζόμενη πράξη.

               4.Νομική βάση

               4.1.Διαδικαστική νομική βάση

               4.1.1.Αρχές

               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει τη λήψη αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»

               4.1.2.Εφαρμογή εν προκειμένω

               Το κοινό συμβούλιο CARIFORUM-ΕΕ είναι όργανο που έχει συσταθεί με τη συμφωνία.

               Η πράξη την οποία καλείται να θεσπίσει το κοινό συμβούλιο CARIFORUM-ΕΕ συνιστά πράξη που παράγει έννομα αποτελέσματα. Η σχεδιαζόμενη πράξη θα είναι δεσμευτική βάσει του διεθνούς δικαίου σύμφωνα με το άρθρο 229 παράγραφοι 1 και 2 της συμφωνίας.

               Η σχεδιαζόμενη πράξη δεν συμπληρώνει ή τροποποιεί το θεσμικό πλαίσιο της συμφωνίας.

               Ως εκ τούτου, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.

               4.2.Ουσιαστική νομική βάση

               4.2.1.Αρχές

               Η ουσιαστική νομική βάση για απόφαση σύμφωνα με το άρθρο 218 παράγραφος 9 της ΣΛΕΕ εξαρτάται κυρίως από τον στόχο και το περιεχόμενο της σχεδιαζόμενης πράξης για την οποία λαμβάνεται μια θέση εξ ονόματος της Ένωσης.

               4.2.2.Εφαρμογή εν προκειμένω

               Ο κύριος στόχος και το περιεχόμενο της σχεδιαζόμενης πράξης αφορούν την κοινή εμπορική πολιτική.

               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.

               4.3.Συμπέρασμα

               Το άρθρο 207 σε συνδυασμό με το άρθρο 218 παράγραφος 9 της ΣΛΕΕ πρέπει να αποτελέσουν τη νομική βάση της προτεινόμενης απόφασης.

               2017/0172 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο του κοινού συμβουλίου CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, για την τροποποίηση του παραρτήματος IX του πρωτοκόλλου I: Υπερπόντιες χώρες και εδάφη

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου
                  1
                («συμφωνία»), υπογράφηκε στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.

               (2)Σύμφωνα με το άρθρο 229 παράγραφοι 1 και 2 της συμφωνίας, οι αποφάσεις που λαμβάνονται από το κοινό συμβούλιο CARIFORUM-ΕΕ είναι δεσμευτικές για τα μέρη και τα υπογράφοντα κράτη CARIFORUM, τα οποία λαμβάνουν όλα τα απαιτούμενα μέτρα για την εφαρμογή τους σύμφωνα με την εσωτερική νομοθεσία κάθε μέρους και υπογράφοντος κράτους CARIFORUM.

               (3)Το κοινό συμβούλιο CARIFORUM-ΕΕ, κατά την τέταρτη συνεδρίασή του στις 17 Νοεμβρίου 2017, πρόκειται να εκδώσει απόφαση σχετικά με την τροποποίηση του παραρτήματος IX του πρωτοκόλλου I που περιλαμβάνει τον κατάλογο των υπερπόντιων χωρών και εδαφών (ΥΧΕ).

               (4)Κρίνεται σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στο πλαίσιο του κοινού συμβουλίου CARIFORUM-ΕΕ, καθώς η απόφαση θα είναι δεσμευτική για την Ένωση.

               (5)Η συνημμένη πρόταση απόφασης του Συμβουλίου συνιστά το νομικό μέσο για την τροποποίηση του παραρτήματος IX του πρωτοκόλλου I της συμφωνίας. Ο σκοπός της παρούσας τροπολογίας είναι να διασφαλιστεί μια εναρμονισμένη και επικαιροποιημένη αποτύπωση του καταλόγου των ΥΧΕ του παραρτήματος IX του πρωτοκόλλου Ι της συμφωνίας με το παράρτημα ΙΙ της ΣΛΕΕ, λαμβάνοντας υπόψη την αλλαγή της κατάστασης τριών περιοχών.

               (6)Δεδομένου ότι η πράξη του κοινού συμβουλίου CARIFORUM-ΕΕ θα τροποποιήσει το παράρτημα ΙΧ του πρωτοκόλλου I της συμφωνίας, ενδείκνυται να δημοσιευθεί στην Επίσημη Εφημερίδα της Ευρωπαϊκής Ένωσης μετά την έγκρισή της.

               (7)Στο πλαίσιο του κοινού συμβουλίου CARIFORUM-ΕΕ, η Ένωση εκπροσωπείται από την Επιτροπή σύμφωνα με το άρθρο 17 παράγραφος 1 της ΣΕΕ. Τα κράτη μέλη θα πρέπει να υποστηρίξουν τη θέση της Ένωσης σύμφωνα με το άρθρο 4 παράγραφος 3 της ΣΕΕ,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που θα πρέπει να ληφθεί, εξ ονόματος της Ένωσης, στο πλαίσιο της τέταρτης συνεδρίασης του κοινού συμβουλίου CARIFORUM-ΕΕ στις 17 Νοεμβρίου 2017, βασίζεται στο σχέδιο απόφασης του κοινού συμβουλίου CARIFORUM–ΕΕ που επισυνάπτεται στην παρούσα απόφαση.

               Άρθρο 2

               Η παρούσα απόφαση απευθύνεται στην Επιτροπή και στα κράτη μέλη.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 289 της 30.10.2008, σ. 3.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 27.7.2017
            COM(2017) 396 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που θα πρέπει να ληφθεί εξ ονόματος της Ευρωπαϊκής Ένωσης στο πλαίσιο του κοινού συμβουλίου CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, για την τροποποίηση του παραρτήματος IX του πρωτοκόλλου I: Υπερπόντιες χώρες και εδάφη

               ΠΡΟΣΑΡΤΗΜΑ

               ΣΧΕΔΙΟ

               ΑΠΟΦΑΣΗ αριθ. …/2017 ΤΟΥ ΚΟΙΝΟΥ ΣΥΜΒΟΥΛΙΟΥ CARIFORUM-ΕΕ

               της …

               που θεσπίστηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την τροποποίηση του παραρτήματος IX του πρωτοκόλλου I:Υπερπόντιες χώρες και εδάφη

               ΤΟ ΚΟΙΝΟ ΣΥΜΒΟΥΛΙΟ CARIFORUM-ΕΕ,

               Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, («η συμφωνία»), και ιδίως το άρθρο 41 του πρωτοκόλλου I αυτής,

               Εκτιμώντας τα ακόλουθα:

               (1)Κατά την έννοια του πρωτοκόλλου I της συμφωνίας —σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας— ως Υπερπόντιες Χώρες και Εδάφη (ΥΧΕ) νοούνται οι υπερπόντιες χώρες και εδάφη που αναφέρονται στο παράρτημα IX·

               (2)Μετά την αλλαγή του καθεστώτος της Μαγιότ
                  1
                και του Αγίου Βαρθολομαίου
                  2
               , και την έναρξη ισχύος της απόφασης 2013/755/ΕΕ του Συμβουλίου για τη σύνδεση των υπερπόντιων χωρών και εδαφών με την Ευρωπαϊκή Ένωση
                  3
               , ο κατάλογος των υπερπόντιων χωρών και εδαφών στο παράρτημα IX του πρωτοκόλλου I της συμφωνίας θα πρέπει να επικαιροποιηθεί,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Το παράρτημα IX του πρωτοκόλλου I αντικαθίσταται από το παράρτημα που επισυνάπτεται στην παρούσα απόφαση.

               Άρθρο 2

               Η παρούσα απόφαση αρχίζει να ισχύει στις […]

               [Τόπος], [ημερομηνία] 2017.

                        Για τα κράτη CARIFORUM

                        Για το μέρος ΕΕ

               ΠΑΡΑΡΤΗΜΑ IX του πρωτοκόλλου I

               Υπερπόντιες χώρες και εδάφη

               Κατά την έννοια του παρόντος πρωτοκόλλου ως «υπερπόντιες χώρες και εδάφη» νοούνται οι κατωτέρω χώρες και τα εδάφη που αναφέρονται στο παράρτημα II της Συνθήκης για τη λειτουργία της Ευρωπαϊκής Ένωσης:

               (Ο κατάλογος αυτός δεν προδικάζει το καθεστώς των εν λόγω χωρών και εδαφών ή τυχόν μελλοντικές μεταβολές του.)

               1.Υπερπόντιες χώρες και εδάφη που ανήκουν στο Βασίλειο της Δανίας:

               –Γροιλανδία.

               2.Υπερπόντιες χώρες και εδάφη που ανήκουν στη Γαλλική Δημοκρατία:

               –Νέα Καληδονία και εξαρτημένα εδάφη,

               –Γαλλική Πολυνησία,

               –Σεν Πιερ και Μικελόν,

               –Άγιος Βαρθολομαίος,

               –Γαλλικές περιοχές του νοτίου ημισφαιρίου και της Ανταρκτικής,

               –Ουάλις και Φουτούνα.

               3.Υπερπόντιες χώρες και εδάφη που ανήκουν στο Βασίλειο των Κάτω Χωρών:

               –Αρούμπα,

               –Μπονέρ,

               –Κουρασάο,

               –Σάμπα,

               –Άγιος Ευστάθιος,

               –Άγιος Μαρτίνος.

               4.Υπερπόντιες χώρες και εδάφη που ανήκουν στο Ηνωμένο Βασίλειο της Μεγάλης Βρετανίας και της Βόρειας Ιρλανδίας:

               –Ανγκουίλα,

               –Βερμούδες,

               –Νήσοι Κάιμαν,

               –Νήσοι Φόκλαντ,

               –Νήσοι Νότια Γεωργία και Νότιες Σάντουιτς,

               –Μονσεράτ,

               –Πίτκερν,

               –Αγία Ελένη και εξαρτημένα εδάφη,

               –Βρετανικό έδαφος Ανταρκτικής,

               –Βρετανικό Έδαφος του Ινδικού Ωκεανού,

               –Νήσοι Τερκ και Κάικος,

               –Βρετανικές Παρθένοι Νήσοι.

                     (1)
                  Απόφαση 2012/419/ΕΕ του Ευρωπαϊκού Συμβουλίου, της 11ης Ιουλίου 2012, σχετικά με την τροποποίηση του καθεστώτος της Μαγιότ έναντι της Ευρωπαϊκής Ένωσης (ΕΕ L 204 της 31.7.2012, σ. 131).

                     (2)
                  Απόφαση 2010/718/ΕΕ του Ευρωπαϊκού Συμβουλίου, της 29ης Οκτωβρίου 2010, σχετικά με την τροποποίηση του ευρωπαϊκού καθεστώτος της νήσου του Αγίου Βαρθολομαίου (ΕΕ L 325 της 9.12.2010, σ. 4).

                     (3)
                  Απόφαση 2013/755/EE του Συμβουλίου, της 25ης Νοεμβρίου 2013, για τη σύνδεση των Υπερπόντιων Χωρών και Εδαφών με την Ευρωπαϊκή Ένωση (ΕΕ L 76 της 15.3.2014, σ. 56).